
precize antaŭ 10 jaroj, ett oktobro de la 

(Rusia Gsperan+o-Ga^e+o) 
ĴVo 5 (60) oktobro 2010 

aperadas ekde 2000 

redaktas Garik Kokolija 

kunlaboras Maksim Griŝin 

materialoj de REGo povas esti 
represataj, kondiĉe ke la tekstoj restos 
senŝanĝaj kaj estos indikita la fonto 

poŝta adreso: Pjatnickoje ŝosse 45 - 105 

pagendaj al la konto kklg-r ĉe UEA 

NOVA ASPEKTO DE LA 
RETEJO DE REU 

Ekde septembro nia retejo 
<http://reu.ru/> akiris alian aspekton - 
multe pli modernan kaj plaĉan. La 
kolosan laboron idee kaj programiste 
efektivigis Andrej Grigorjevskij, al kiuj 
ni ŝuldas multajn dankojn. 

Inter la novaj eblecoj, nun liverataj 
de <reu.ru>, estas: facila kaj rapida 
aldono de anoncoj pri novaj E- 
renkontiĝoj; tuja rigardo al informoj pri 
membroj, kluboj kaj grupoj, aliĝintaj al 
REU; videomesaĝoj (dulingvaj 

specimenoj kun mia “salutvorto” jam 
estas en la retejo); biblioteko: ege 
perspektiva parto de la retejo. Nun tie 
estas (fakte, preskaŭ specimen-cele) preneblaj du libroj (pdf-formate) kaj unu sonlibro 
(mp3-formate), sed estonte ni planas loki tie por libera “aliro” ĉion, kion ni povos (kun 
respekto de la aŭtora rajto, kompreneble). Notu, ke ankaŭ ekzistas ruslingva biblioteko, 
kaj tiea enhavo estas malsama ol tiu en la E-parto; kaj midto alia. 

Certe restis ĉiuj malnovaj rubrikoj - dokumentoj, membrolistoj, novaĵoj ktp. Post 
iom da tempo en la nova retejo aperos ankaŭ arkivo de REGo kaj aliaj interesaj aferoj. 
Okaze de notitaj mankoj aŭ misfunkcioj skribu al <informado@reu.ru>. 

G.Arosev, la Prezidanto de REU 



NOVA KOLORA LIBRO 

Ŝipeto Narklo. Dmitrij Ŝevĉenko, Anna Striganova. Kolora bildfabelo en 
Esperanto. Moskvo: Impeto, 2010. 56 paĝoj, ilustrita; ISBN 978-5-7161-0210-1 

Neniu kaj neniam ekkonos veran solecon, ĝis aperos sola en la nokta maro. Kiam 
akvo kaj ĉielo kuniĝas en unu 
senfinan, netravideblan mallumon. 

Sed sufiĉas nur unu fojon ekvidi 
tion, kaj tiam ĉiu minuto travivita 
kun iu apude iĝas por oni valora. 

Narklo estis simpla malnova ŝipeto, 
forlasita en la maro, ĝi povus 
rompiĝi je la rokoj, sed aperis 
miraklo, kaj ĝi ekvivis, ne sciante, 
ke en la mondo ekzistas bordoj. 

Loĝantoj de Rusio povas mendi 
la libron en retbutiko de la eldonejo 
“Impeto” <http://lernolibro.ru>. 

la eldonejo “Impeto” 






















Uljanovska 
urba E-klubo 
tutkore gratulas 
REGon okaze 
de la dekjara 
jubileo kaj 
deziras ĉion 
bonanl 





Ho, junularo! 

Verku rakontojn, versaĵojn 
Pri via vivo! 

Nur en la REGo 
Estas ĉiam legeblaj 
Bonaj informoj. 


AlREGo 

(preskaŭ eit hajko-stilo) 
Jar’ jubilea 

Estu sukcesa por REG’! 
Niajn gratulojn!!!! 

La redaktoroj 
Problemojn ne havu plu 
Pri legantaro! 

Spertaj aŭtoroj 
Versaĵojn, fabelojn, fablojn 
Verku por REGo! 


La 26-an de novembro nia klubano 
Aleksandr Ivanoviĉ Bikov festos sian 70- 
jaran jubileon. Uljanovska E-klubo tutkore 
gratulas lin kaj deziras al li sanon, multajn 
jarojn, multajn sukcesojn (ankaŭ en E- 
movado) kaj feliĉon! 


Ankaŭ la fotoj 
Pri Esperanto-agad’ 

Estas amuzaj. 

Estu per REGo 
nia viv’ Esperanta 
pli interesa! 

Se interesa 
Por vi viv’ nia estas, 

Legu la REGo-n! 

Certe, ni ne estas bonaj poetoj, tamen 
pro tio niaj gratuloj ne iĝas malpli sinceraj. 

Fruktodonajn jarcentojn ! 












TRA RUSIO 

AL MONGOLIO 

Ĉi-junie la grupo de 26 per- 
sonoj el 7 landoj (Belgio, Francio, 

Italio, Nederlando, Portugalio, 

Rusio kaj Usono) entreprenis vo- 
jaĝon tra Rusio al Mongolio, en 
kies ĉefurbo okazis la 6-a Azia E- 
Kongreso. La vojaĝo estis organ- 
izita laŭ peto de kelkaj francaj es- 
perantistoj, kiuj iniciatis ĝin antaŭ 
1,5 jaroj, supozante ne nur trans- 
siberian trajnumadon, sed ankaŭ 
viziton al kelkaj rusiaj urboj. La A.Gonĉarov kaj T.Loskutova en Krasnojarsk 

ideo estis subtenita de REU, kaj la tiama Prezidanto M.Ĉertilov zorgis pri la inviti- 
loj por eksterlandanoj. 

Alveninte peraviadile al Moskvo niaj gastoj konatiĝis kun la urbo dum 3 tagoj. 
Kelkaj el ili venis iom pli frue por havi pli longan restadon en la rusia ĉefurbo. 
Moskvaj geesperantistoj gastame vizitigis al la grupo la plej interesajn vidindaĵojn 
de Moskvo. S.Smetanina sperte gvidis kaj komentis pri historiaj lokoj en la centro, 
N.Aroloviĉ lerte interpretis rakonton de profesia ĉiĉeronino pri la pasinto kaj 
nuntempo de Kremlo, A.Bokarjova emocie profundigis ĉiujn en atmosferon de 
Novvirgulina monahinejo, kelkaj komencantoj gvidis diligente la grapon tra mal- 
novaj urbaj stratoj. La grupanoj vizitis la fotoekspozicion de unu el francaj karava- 
nanoj, prezentitan en la biblioteko je 
la nomo de Turgenev. Ne mankis 
ŝipumado laŭ Moskva-rivero, bedaŭr- 
inde subpluve, vizito al la Nova Op- 
erejo por aŭskulti la faman “Jevgenij 
Onegin” de P.Ĉajkovskij kaj al la 
muzeo de rusa vodko, en kiu fine de 
la mirinda vizito oni regalis nin per 
glaseto de la fama alkoholaĵo. 

Preskaŭ ĉiuj vojaĝantoj neniam 
antaŭe vizitis Rusion, tial ilia sciv- 
olemo estis arda. Dum la tuta vojo tra 
fenestroj de vagonoj oni senlace ob- 
servadis la preterkurantajn pejzaĝojn 
kaj ĉion, kio altiradis ilian atenton. 

Du personoj, usonano kaj ĉehdevena 
francino (ŝian artikolon vidu sube. - 
Red.) iom scipovantaj la rusan ling- 
von, facile trovis dumveture kontak- 

en la moskva stacidomo Kazanskij 

ton kun msianoj kaj ne preterlasadis la okazon rakonti pri Esperanto. Kaj certe, oni 
fotis, filmis kaj senĉese pridemandis scivoleme pri ĉio. Necesas aldoni, ke ĉiu gru- 
pano rajtis elekti: ĉu veturi en kupea vagono aŭ en la plackarta. Triono preferis la 
lastan varianton por sperti pli kutiman, por plejparto de rusianoj, veturmanieron. 
Kial ne? Tio ne ĝenis la karavananojn, sed por rusianoj-samvagonanoj estis strange 
sperti apude alilandajn kunvojaĝantojn (sen komentoj). 

Dum la halto en Novosibirsk E-karavananojn surkaje salutis K.Arbekova kaj 
V.Sibircev. Agrabla surprizo por ni ĉiuj! La amika interparolo daŭris duonhoron. 

La unua trajnŝanĝa halto de la grupo estis planita en Krasnojarsk. Frua elvago- 
niĝo kaj malvarma, pluveta vetero ne prognozis komfortan restadon en tiu ĉi sibe- 
ria urbo. Tamen krasnojarskaj esperantistoj, kiuj amase venis al la stacidomo, stre- 
bis fari multon por ke eksterlandaj gesamideanoj havu bonegajn rememorojn pri la 
vizito al ilia urbo. Eĉ lokaj televidistoj estis invititaj por fdmi nian alvenon kaj in- 
tervjui kelkajn el ni. La preparita de krasnojarskanoj programo antaŭvidis per- 

piedan kaj perbusan 
konatiĝon kun la 
urbo, viziton al la 
regiona muzeo, kiu 
impresis la gastojn 
pro sia abunda 
kolekto de ekspona- 
ĵoj kaj... pro sia 
enirprezo: multaj 

gmpanoj havis es- 
timindan aĝon, pen- 
siulan laŭ leĝoj de 
nia lando, tial la 
muzeo pagigis ilin 
minimume, t.e. kun 
sentebla rabato. In- 

dus rimarki, ke dumvojaĝaj malfacilaĵoj tute ne timigis la trajnumantojn, kiuj 
neniam plendis pri laciĝo kaj pretis longe piediri, grimpi, ktp. 

Vespere en unu el ĉarmaj kafejoj de la urbo dum vespermaĝo okazis koncerteto 
de krasnojarskanoj. Ankaŭ kelkaj gekaravananoj montris siajn talentojn. La ves- 
pero pasis en gaja kaj amika atoso: oni provis komune kanti, ludis, dancis, bierumis 
ktp. Oni adiaŭis malfruvespere. Ekde la sekvataga mateno ĝis la posttagmeza for- 
veturo de la grupo daŭris ekskurso tra la urbo. La varma kaj gastama akcepto en 
Krasnojarsk restos porlonge en la memoro de ĉiu E-karavanano. S.Bronov, 
A.Gonĉarov, E.Sokolova, J.Saravina kaj multaj aliaj krasnojarskanoj ĝojis pri la 
alveno de la grupo: tiu ĉi okazo ebligis al ili praktiki la lingvon kaj iom aktiviĝi. 

La vica granda halto de la grupo estis antaŭvidita en Irkutsk, kie oni trarigardis 
la urbon helpe de loka turisma agentejo. Saluti la karavananojn venis unu el nemul- 
taj lokaj esperantistoj K.Ĥlizov. En la dua duono de la tago per du komfortaj buse- 
toj ni startis al la insulo Olhon, la plej granda sur la Bajkal-lago. Longa vojo, kun 



surkaje en Novosibirsk kun lokaj geesperantistoj 


2 




certagrade enua ek- 
stera panoramo kaj 
veturo per pramo, ne 
lacigis la grupanojn. 

Tial vespere oni havis 
ankoraŭ fortojn por ne 
nur malpaki siajn val- 
izojn kaj manĝi 
bongustegan omula- 
ĵon 1 , sed ĝui koncerte- 
ton de 3 viroj, kiuj 
harmonikumis kaj 
kantis rusajn popol- 
kantojn. Je ilia granda 
miro kelkajn tre popu- 
larajn kantojn la gastoj plezure kunkantadis. Post la moskva hotelo “Izmajlovo”, 
kiu havas bonnivelan reputacion, kaj la sovetimaniere ekipita hotelo en Krasno- 
jarsk, la turisma bazejo el kelkaj lignaj 1-2-etaĝaj dometoj ŝajnis tre modesta: kom- 
forta manĝejo, enkorte rusa banejo, 
vilaĝecaj lavujoj kaj necesejoj. Sur 
Olhon akvodukto mankas. Per kon- 
linua elektrokurento la insulo estis 
provizita nur antaŭ malpli ol 2 
jaroj.Vera ekzotikeco por eksterlan- 
danoj! Tamen, pitoreskaj, parte sova- 
ĝaj, pejzaĝoj de la insulo kaj de la 
lago, perŝipa, perbusa kaj perpieda 
ekskursoj kun interesegaj rakontoj de 
burjataj ĉiĉeronoj, atentemo kaj 
zorgemo de lokanoj, manĝoj kaj 
aperitive por dezirantoj iomete da 
vodko alventage agrable impresis la 
grupanojn. 

Antaŭ ol forlasi Irkutskon ni viz- 
itis lokan amuzejon, kie oni prezen- 
tas paron da fokoj, kiuj akrobatis, 
dancis, kalkulis, pentris ktp. 

La lastan parton de la vojaĝo la 
tuta grupo veturis en kupea vagono de la internacia trajno, kiu laŭ sia komforto ne 
multe diferencis de la nia enlanda. Dum longa halto en la limstacio Nauŝki okazis 
pasporta kaj severa, laŭ opinio de la eksterlandanoj, dogana kontroloj. Nur post 8 
horoj ni daŭrigis la vojon jam tra Mongolio. 



tagmanĝo ĉe la kabo Ĥoboj 



l 


Omulo (ruse: 0Myjit) - fiŝo el la genro de koregonoj (Coregonus autumnalis). 

Frumatene la 19-an 
de junio, precize laŭ la 
horaro, la trajno alvenis 
en Ulanbatoron. Tra la 
fenestroj ni rimarkis 
kelkajn portistojn kun 
ĉaretoj kurantajn al la 
vagono. Pri nia 
renkonto zorgis LKK- 
anoj de la Azia E- 
Kongreso. Gia prezi- 
danto Enkhee 

Chimedtseren ankaŭ es- 
tis inter ĉeestantoj. Per 
anticipe mendita buso S.Bronov ekskursigas la grupanojn tra Krasnojarsk 

oni veturigis nin al hoteloj. Ni adiaŭis... ĝis baldaŭa renkontiĝo en la kongresejo. 

La E-karavanveturo-aventuro finiĝis. Ne ĉiumomente ĝi estis facila (por mi, 
kiel organizanto kaj akompananto). Ne ĉiam klarigeblis al certaj grupanoj iuj 
enlandaj situacioj, iam vanis avertoj ne foriri malproksime de la vagono dumhalte, 
ne aĉeti por manĝi ion ajn surkaje, ne apartiĝi de la grupo senaverte, malfacilis 
konvinki kelkajn francojn ne tro multe krokodili, ĉar tio ĝenas alilingvanojn de la 
gmpo kaj sensencigas la komunan E-veturon, ktp. 

Tamen, la vojaĝo sukcesis, same kiel la antaŭa en 2007 (Moskvo-Irkutsk- 
Vladivostok) survoje al la 92-a Universala Kongreso en Japanio. Neniu malsaniĝis 
aŭ postrestis de la trajno. La gekaravananoj almenaŭ iom malkovris nian vastan 
landon kaj spertis la plej longan pertrajnan vojaĝon. Kelkaj el ili (usonano Arnold 
Viktor, francino Liba Gabalda kaj portugalo Miguel Boieiro) jam verkis artikolojn 
pri tiu ĉi transsiberia vojaĝo por siaj landaj gazetoj kaj revuoj. 

Mi sincere dankas ĉiujn rusiajn geesperantistojn, kiuj diversmaniere kontribuis 
al la sukceso de la E-karavano. 


Tatjana Loskutova (Ivanovo) 

TRANSSIBERIA VOJAĜADO 


Tre interesan pertrajnan vojaĝon ni efektivigis en junio 2010 de Moskvo al 
Ulanbatoro, kie ni partoprenis la 6-an Azian Kongreson de Esperanto. La vojaĝo 
daŭris 9 tagojn kun interrompoj en pluraj lokoj de Rusio. 

Ni estis grupo de 26 geesperantistoj el 7 landoj. La vojaĝon organizis kaj gvidis 
Tatjana Loskutova el Rusio. Post 5 tagoj pasigitaj en Moskvo ni startis la 10-an de 
junio de la stacidomo “Kazanskij”. La trajno enhavis 19 vagonojn inkluzive re- 
storacian, kupeajn kaj komunajn kuŝlokajn nomatajn “plackarta”. Mia edzo Floreal 
kaj mi volis sperti ambaŭ variantojn, kaj tio efektiviĝis. Unue, ni veturis en kupeo 
(po kvar personoj) kun geedza paro el Francio kaj poste en plackarta kun portugala 
paro kaj kelkaj aliaj geesperantistoj. Ciun vagonon akompanas du personoj- 
stevardistoj, kiuj alterne deĵoras tage kaj nokte. lli prizorgas pasaĝerojn kaj bonan 

funkcion de ĉio en vagono dum 
vojaĝo. Krom aliaj taskoj ili ankaŭ 
zorgas pri pureco de la vagono. 

Niaj stevardistinoj estis du ĉarmaj 
studentinoj. En la koridoro funkcis 
je ĉies dispono boligilo kun varma 
kaj malvarma akvo. Oni povas pre- 
tigi al si teon, kafon, solveblan su- 
pon kaj similajn manĝaĵojn. En pli 
grandaj kaj gravaj stacioj la trajno 
haltas duonhoron aŭ eĉ pli. Sur la 
kajo jam atendas amaso da lokanoj 
kun diversaj varoj por vendi. lli 
ĉefe proponas hejmfaritajn var- 
majn manĝaĵojn, trinkaĵojn, lego- 
mojn, fruktojn, dolĉaĵojn. Oni povas sin bone provizi kaj gustumi tieajn produk- 
tojn. En la restoracia vagono oni ankaŭ bone manĝas. Ofte ni estis la solaj 
pasaĝeroj, kiuj profitis tiun ĉi servon. Vojaĝantoj kutime kunportas sian propran 
provizon kaj manĝas en la vagono. 

Dum longa halto en Novosibirsk mi profitis la okazon kaj marŝis sur la kajo ĝis 
la lokomotivo. La lokomotiv-estro permesis al mi supreniri la maŝinon. Gi estis 
malnova, fabrikita en Cehio ankoraŭ en la kvindekaj jaroj. Li estis tre kontenta, ke 
ĝi bone funkcias. Mi fotis kaj fdmis ĝin ankaŭ interne. Sidi en ĉeha lokomotivo en 
Rusio estis por mi bela travivaĵo. 

En la trajno ni pasigis tri noktojn antaŭ ol alveni kaj halti en Krasnojarsk. Tie 
nin gaje atendis esperantistoj, kaj ni pasigis kun ili du tagojn. La loka televido 
fdmis alvenon de nia E-karavano. De Krasnojarsk al Irkutsk Floreal kaj mi transiris 
al plackarta vagono. En ĝi veturis plejparte uzbekoj. Kiel mi eksciis, ili konstmas 
en Irkutsk lernejon. Krom plenkreskidoj estis ankaŭ junaj knaboj, kiuj ne kom- 
prenis, nek parolis la ru- 
san lingvon. Oni klarigis 
al mi, ke por helpi al siaj 
gepatroj ili devis labori de 
junaĝo kaj ne povis frek- 
venti lernejon. Pro tio ili 
konas nur la gepatran 
lingvon. Mi sufiĉe bone 
interkompreniĝis per la 
rusa, ĉar antaŭ pli ol 
kvardek jaroj mi lernis 
ĝin. Tamen mi devas kon- 
fesi, ke antaŭ tiu ĉi vo- 


jaĝo mi iom reviziis 
miajn konojn. Tio estiĝis 

tre utila, mi povis senprobleme konversacii kun msoj kaj poste en Mongolio (kun 
pli aĝaj personoj). En la trajno pluraj scivolis pri Esperanto, do mi donis al ili kel- 
kajn informojn kaj lecionojn. Ili estis tre entuziasmaj, sed ĉu ili daŭrigos la studa- 
don per la reto, kiel mi rekomendis al ili? 

En Irkutsk atendis nin unu esperantisto kaj virino de la vojaĝagentejo. Ili 
montris al ni la urbon, kaj poste ni veturis buse kaj ŝipe al la insulo Olhon en la 
lago Bajkal. Tie ni pasigis du agrablajn tagojn vizitante ĝin piede, aŭte kaj ŝipe. 

La lastan etapon, ĝis Ulanbatoro, ni ĉiuj veturis en kupea vagono. La tempo 
rapide pasis, ni interbabilis, ŝercis, multe ridis, rigardis pejzaĝon, fotis kaj filmis, 
iuj legis, sudokumis, mi krucenigmis. Multe da tempo ni pasigis ĉe la landlimo in- 
ter Rusio kaj Mongolio. La dogana kaj pasporta kontroloj longe daŭris, ili estis 
severaj. La 19-an de junio ni atingis la mongolian ĉefurbon, kie jam atendis nin 
lokaj esperantistoj. 

La vojaĝo estis tre interesa sperto kun emociaj impresoj. 

Liba Gabalda (Francio) 

BONVENON AL TILE-6! 

Kara samideano! REU kaj la E-klubo de Soĉi invitas vin al informa kaj movada 
aranĝo Tagoj de Internacia Lingvo Esperanto (TILE-6). Datoj: 29.10-04.11.2010. 

Cu vi volas daŭrigi la E-someron? Bonvenon al Soĉi! Suda aŭtuno estas milda, 
la maro ankoraŭ varma, la urbo estas daŭre plena de allogaĵoj, kaj la prezoj estas 
jam tre moderaj. La aranĝo konsistos el du ĉefaj flankoj: ekstera informado - ni 
provos atentigi pri E-o la publikon kaj amaskomunikilojn; movada agado - okazos 
kunvenoj pri regiona E-agado, aktivulaj kunvenoj, rondaj tabloj kaj seminario pri 
ekspresa E-instmado. 

Enkadre de la aranĝo okazos prezento de novaj Esperantaj libroj, vizito al Arbo 
de Amikeco, orgena koncerto, prelego pri pieda turismo en la ĉemara regiono de 
Kaŭkazio, vizito de lokoj kie en 2014 okazos Vintraj Olimpikaj Ludoj, supreniro al 
monto Aibga (2238 metroj), maraj ekskursoj, sunbruniĝo sur la plaĝo (la tempera- 
turo de la mara akvo kaj tiu de la aero egalas: + 18 gradoj). Ne forgesu bankostu- 
mojn! Antaŭ la partoprenontoj koncertos muzika gmpo de la soĉia E-klubo. Ciu 
partoprenanto povas prezenti siajn programerojn. La plej aktivaj estos premiataj. 

Paralele kun la aranĝo okazos rapidkursoj por soĉianoj kaj gastoj de la urbo. 
Estas planate organizi en la Kulturdomo ekspozicion pri “Praktika utiligado de E- 
to”. Viaj ekspoziciaĵoj bonvenas: fotoj, suveniroj, gazetartikoloj k.t.p. pri kontaktoj 
kun alinacianoj, ĝemelurbaj rilatoj, partopreno en internaciaj aranĝoj ktp. 

Ciuj gastoj estas petataj informi la organizantojn pri la dato, tempo kaj trans- 
porto de la veno. Ni renkontos vin! 

Aldonajn informojn kaj aliĝilon bonvolu peti laŭ la retadreso <bespa- 
lov_sochi@mail.ru> aŭ laŭ la telefonnumeroj de Vladimir Bespalov (hejma: +7- 
622-621347, portebla: +7-918-005-33-68), Natalja Olejnikova (portebla: +7-988- 
281-18-46) kaj Tatjana Davidova (portebla: +7-918-203-46-09). 

La organizantoj 

9000 KILOMETROJN TRA EŬROPO 

En aŭgusto 2010 dum preskaŭ tri semajnoj 
grupo de rusiaj esperantistoj restadis en 
Eŭropa Unio. La rondvojaĝon organizis 
direktorino de Moskva Esperanto-Centro 
Svetlana Smetanina. Ciujare ŝi veturigas 
esperantistajn grupojn al diversaj internaciaj 
forumoj kombinante turisman programon kaj 
lingvan aktivadon por ebligi al kunvojaĝantoj 
praktike ekkoni la mondon de Esperanto. Tiu ĉi 
intervjuo fontis el la amikaj interparoloj dum 
plurmilkilometra busveturado. 


Svetlana Smetanina en Venecio „ , . . . . , , . , 

Svetlana, kiel vi venis al la ideo entreprem 

ĉi tiun longan busvojaĝon kondiĉe ke viaj propraj printempa kaj sontera 
kalendaroj estis plenplenaj de diversaj vizitoj kaj vojaĝoj? 

Unue, la Universala Kongeso de Esperanto en Kubo iĝis por plejmultaj rusianoj 
apenaŭ atingebla pro la altaj veturkostoj. Pro tio ekestis paŭzo en la vojaĝplanoj de 
pluraj esperantistoj, kiuj havas sperton vojaĝi kune per MEC, aperis do plenigenda 
vakuo. Due, min forte instigis iniciati grupvojaĝon en aŭgusto Vladimir Samodaj, 
kies turista scivolemo etendiĝis ĝis Hispanio kaj Italio. Tial ĉi la itinero estis 
kompilita kun vizitoj ankaŭ al sudeŭropaj landoj. 

Kion celis la ĉi-jara vojaĝo de rusiaj esperantistoj? 

Ni intencis viziti novajn landojn, ekkoni novajn eŭropajn urbojn kaj ĝui 
neforgeseblajn naturbelaĵojn kaj historiajn vidindaĵojn. La dua ĉefa celo estis 
konatiĝo kun gravaj eŭropaj Esperanto-centroj kaj partopreno en la 77-a Itala 
Kongreso de Esperanto. 

Kiu vojaĝis kune kun vi en la grupo? 



en Frcincio ĉe la kastelo Gresillon 


La grupo ne estis 
granda, ĝin eniris plejparte 
moskvaj esperantistoj, sed 
ankaŭ estis geamikoj el 
Uralo kaj Siberio. Apartan 
admiron meritas la 79-jara 
moskvano Vladimir 

Korĉagin, kiu ŝargis ĉiujn 
per siaj neelĉerpebla 
optimismo kaj nelaciĝemo. 
En Italio el inter la viraj 
kongrespartoprenantoj 
pluraj ne povis rezisti antaŭ 
juneco kaj rusa ĉarmo de 
Nastja Golovkina el 
Tjumenj. La plej juna 

vojaĝanto estis la dekjara Miĉjo Savjolov el 
Moskvo, parolanta Esperanton vigle kaj 
senerare. Li vizitis Eŭropon sola, sen la 
gepatroj. Pluraj konis jam unu la alian el pli 
fruaj vojaĝoj, ni rapide amikiĝis kaj ne havis 
iujn interpersonajn malakordojn aŭ 
problemojn. 

Kiujn Esperanto-establojn vizitis lagrupo? 
Mi turnis min al miaj eŭropaj geamikoj kun 
la peto helpi nin per ĉiĉeronado en Esperanto, 
kaj dank’ al ili ni povis ĝui belegajn kaj 
sciigajn ekskursojn en Lodzo, Herzberg, 
Poitiers, Bjalistoko, Venecio, Gliwice. Aparte 
neforgeseblan kaj amikan akcepton ni spertis 
en la germana Harc-montara Esperanto-urbo 
Herzberg, en la konata franca kastelo Gresillon, 
en la fama Esperanto-centro “Kvinpetalo” en 
Suda Francio, en la naskiĝurbo de Ludoviko 
Zamenhof Bjalistoko, en la pola urbeto 
Gliwice, de kie komenciĝis la dua mondmilito. 
Senescepte ĉiuj ekskursoj kaj gastaj vizitoj 
estis interesaj kaj informdonaj. Sendube, la 
apud la Zamenhof-monumento en rusianojn aparte ravis ankaŭ la sunriĉa 
Bjalistoko ripozurbeto Lignano Sabbiadoro ĉe la 

Adriatika maro, kie ni povis dum kelkaj tagoj ĝui la varman italan marbordon, 
senti internacian etoson kaj ĉeesti la kongresan programon. 

Kiujn impresojn kunportis hejmen la vojaĝintoj? 

Ni tramigris iom pli ol 9000 kilometrojn tra dek eŭropaj landoj per nia buseto, 
kiu senlace veturigis nin kun sufiĉa komforto, interalie ne sen aventuroj kaj kaj 
surprizoj, eĉ serpantine grimpis ĝi sur altajn montojn preter abruptaj abismoj en 
Pireneoj. Ni admiris la Lazuran bordon kun ĝiaj kalejdoskope variaj kaj buntaj 

pejzaĝoj borderataj de 
la belega Ligura maro, 
kreitaj por senzorga 
paradiza vivo, kaj 
kontemplis belajn 
provincajn kampojn kaj 
valojn. La programo 
cedis al ĉies gustoj, kaj 
estis trovita necesa 


ekvilibro inter la serioza 


veteranoj de la vojaĝo 


kaj distra partoj. La 
grupo vizitis plurajn 
mezepokajn kastelojn 











en Francio kaj belajn urbojn kun malnovaj arkitekturaj frandaĵoj kaj eĉ faris kurtan 
neplanitan ekskurson al Verono por ekvidi la faman balkonon de Julieta. Ni ĉiuj 
senescepte lasis peceton de nia koro en Andoro kaj Barcelono, forlasante ilin kun 
grandaj espero kaj deziro reveni tien ankoraŭfoje. Jes, laŭ nia komuna opinio la 
vojaĝo estis sukcesa kaj donacis al ni multajn memorindajn kaj pozitivajn 
impresojn. 

Ĉu eble estas jamplanojpor la venonta somero? 

Venontsomere estas planata vojaĝo al UK en Kopenhago. A1 mi venis jam de 
kelkaj personoj interesaj proponoj por vojaĝprogramo, ĉar tie onin logas speciale 
neripeteblaj belaĵoj de Nordio. Mi invitas ĉiujn dezirantojn enskribiĝi por la vojaĝo 
ekde oktobro kaj antaŭĝui ĝin dum longa vintro akumulante fortojn por novaj 
impresoj kaj aventuroj. 

intervjuis Vladimir Opletajev (Surgut) 

NACIAJ DIRAĴOJ E-VESTE 

parto 10 1 

Preface 

Ĉi-Ioke mi metas naciajn diraĵojn ne trovintaj lokon en laŭlanda klasifiko. Temas 
pri diraĵoj ne trafmtaj (divers-kiale) antaŭajn publikaĵojn, kun nesciata de mi etna 
deveno de la aŭtoroj, kaj diraĵoj de konkreta lando kies kvanto estas tre mal- 
granda. 

Diverslandaj mafio-gmpoj ĉantaĝcele devigas la restoraci-posedantojn pagi al ili 

t.n. ŝmirmonon. 

Bertil Englund, or., Monato, 1993, 10, p. 7 

Oni devas lojale averti la vinagropisantojn ke la maljuna enmaropaŝanto, kiu ĉe- 
frolas en tiu libro, povas ŝoki pmdajn orelojn, sed la puritanoj, tartufoj kaj aliaj hi- 
pokrituloj rajtas legi silente kaj eĉ kaŝe. [E1 recenzo pri la libro Maljunulo kiu paŝis 
en la maro - rim. de A.G.] 

Ĵan Pjer Cavelan, or„ La Gazeto, 73 (dec. 1991), p. 18 
“Kaj kiel vi respondis?” - Kant scivoleme demandis. 

“Kiel mi diris, mi kompiimentis lin for [pli nove eblus: forkomplimentis - rim. de 
A.G.] 

Deck Dorval, or„ Jahto veturas for kaj veturigas la morton, Flandra E-Iigo, Ant- 
verpen, 1983, p. 147 

“E1 tio mi komprenas tiom, kiom bovino en navigado”, gmmblis la kapitano. 

Deck Dorval, or„ Jahto veturas for kaj veturigas la morton, Flandra E-Ligo, Ant- 
verpeno, 1983, p. 44 

Evidenta fikcio, lardita per fmktoj de klarmensa observado; sed la brilaj gemoj - 
aforismoj pri la reala vivo kvazaŭ-difinoj kaj trafaj citindaĵoj - kuŝas en la paĝoj 
kiel pingloj en pajiosako, neretroveblaj, krom se oni denove baraktas tra tiu 
veprejo de klasikaj kaj neklasikaj imagaĵoj. 


1 La antaŭaj partoj aperis en REGo N»N» 2 (51) - 6 (55), 2009; 1 (56) - 4 (59), 2010. 

Christian Declerck, or., La Gazeto, 100 (apr. 2002), p. 10 

... je la 9.30 estis “Paroliga Rondo” organizita kaj gvidita de Prof. Stanley Nisbet, 
kiu inspiris kaj stimulis la ĉeestantojn “surmeti pcnsĉapojn kaj superi sin en la 
akirado de plua scipovo de nia lingvo”. 

Anne Eyre, or., Esperanto en Skotlando, 155, p. 3 

... cedo de ĉiuj rajtoj pri la lingvo estis necesa por la afero, kaj kun fervora 
sindediĉo li finfaris lin; do tiujn rajtojn li cedis, eĉ tmdis al la esperantistoj; sed 
sinhumiligo ne estis necesa, eĉ estus malutilo al la afero, kaj li senhezite frapis la 
fmgrojn de tro entuziasma samideano, kiu senintence humiligis lin. 

John Francis, or., Norda Prismo, 1968, 1, p. 4 

... kio signifas, ke ĉiuj estas kompatinde maldikaj kaj ostomontraj, ĉiuj havas la 
saman rufan kaj hirtan hararon, la samajn... 

Alberto Garcia Fumero, or., Monato, 2002, 2, p. 23 

Ci tie ne estas stratlampoj, nek eĉ lumigita fenestro. Cio estis malluma. Oni povus 
maĉi la mallumon. 

Higinio Garcia, Monato, 1991, 2, p. 25 

Hungara diraĵo estas en mia menso: kie du batalas la tria venkas. 

Havasi Gyopdr, Monato, 1990, 5,p. 20 

Mi sentas ilian envion kaj malamon pasi tra miaj haŭtporoj. 

Higinio Garcia, or., Monato, 1991, 2, p. 26 

... mi eltrinkis mian dudekan glason kaj mendis kromajn bierojn, kiujn la forlu- 
donto pagus. Mi devis min apogi sur la tablo por stariĝi. Mi komencis ricevi kap- 
turniĝon. Mia lango estis pasteca. 

Mikaelo Grajn, or., Norda Prismo, 1972, 2, p. 99 

Dum la vespermanĝo, mia onklo rakontis min, ke la antaŭnokton li sonĝis ke... 
Mikaelo Grajn, or., Norda Prismo, 1972, 3, p. 175 

Por tio estas serĉataj proks. 20 personoj, kiuj ne havas du maldekstrajn manojn 
kaj ne timas laboron. 

Anonco el Germanio, Budapeŝta Informilo, 1980, 6, p. 13 

Laŭ proverbo kaj laŭ evidenta vero, ke mondo ekzistas ekster Verono, oni povas 
sperti la buntan aron de la facetoj, kiun konsistigas (ankaŭ per la esperanto litera- 
turo) la riĉaj kaj tre diversaj aspektoj de ni homoj. 

Mogens Grath, or„ Literatura Foiro, 113 (jun. 1988), p. 45 

En 1956 li akceptas la pezajn ŝarĝojn de sekretario de tiu asocio kaj daŭre plenu- 
mas tiun rolon ĝis liaj kliniĝantaj fortoj devigis lin parte retiriĝi... 

G.C., or„ Sennaciulo, 1998, 5, p. 53 

La rakonto situas en Nederlando, Patro laboras en Roterdamo... 

Gerrie van Geffen, or„ La Gazeto, 73 (dec. 1997), p. 14 

... tropika Sri-Lanko. Belega lando kun tre interesa kulturo kaj neatendita kunekzis- 
tado de religioj. Sed ĝia historio estas ege malkvieta, kun interna milito kaj internaj 

konfliktoj, kiuj regule saltigas la flamon en la paton. 

Arthur C. Clarke, or., Monato, 1998, 4, p. 9 
La ĉemizo estas pli proksima al ni ol la jako. 

Karl Schulze, el la germana, B.Brecht, Trigroŝa romano, Edition Leipzig, GDR, 
1977, p. 351 

Ĵeti al iu bastonon en la radon. 

Saksa Kriero, 71 (5/6, 1987), p. 8 
Li ne frapis al si ankoraŭ la kornojn. 

Saksa Kuriero, 71 (5/6, 1987), p. 8 

Jen, vi, senzorgulinoj, vi ne malŝaltis la gladilon; en via kapo loĝas birdido! 
Salvador GUMA, or., La Gazeto, 73 (dec. 1997), p. 28 

Mieni al iu mielon. 

Hungara Vivo 

Tiele elruliĝas lia rakonto. Gi, fakte, fariĝas studo. 

K.Jakobo, or„ La Gazeto, 30 (okt. 1990), p. 27 

Sekve, la juna gastino rapide trankviliĝis kaj finfine restis ege kontenta pri sia 
kuracado. En nia lando oni devas taksi frukton ne laŭ ĝia ŝelo. 

Albisturo Kvinke, or„ Monato, 1987, l,p. 22 

Evidentiĝas, ke mi havas ekz. 29 paĝojn. Aŭ forigi unu paĝon... por ke mi havu 28 
paĝojn, aŭ mi devas - kiel oni diras en la germana - elmanikigi pluajn 3 paĝojn, 
por ke la paĝnombro estu 32. 

Andrias Ludden, or„ Internacia ĵurnalisto, 1988, 3, p. 7 

Kaj mem kiel eble plej fiaskis. Forfajfis abiturientan ekzamenon (pri hemio) - 
simple ne ĉeestis, ĉar ŝi sciis, ke vane - kaj tial trafis en malĝustan fakon, en mal- 
ĝustan jaron... Vi forridus la kirurgion! 

Meva Maron, or„ La Gazeto 40 (apr. 1992), p. 9 

Ho ve, mi multe tro atentas surfacon de la lingvo per senfine da ĉikanoj pri vortoj 
(“plukante pedikovojn” kiel la angloj diras), ni forgesas ke ĝi povas foje diri ion! 
Meva Maron, or„ La Gazeto, 37 (dec. 1991), p. 27 

A1 Esperanto oni ofte atribuis la nekapablon beletre krei kaj por tiuj nekredemaj 
“tomasoj” tiu ĉi novelaro prezentas la siaspecan pruvilon por montri literaturajn 
valorojn de la lingvo Esperanto. 

Zlatoje Martinov, or„ Jugoslavio, Koko, 1989, 4,p. 19 

Bedaŭride, sub la influo de eksterbalkanaj potencoj kaj el la komplikaj regionaj 
cirkonstancoj devenas “barelo da pulvo” kaj la vorto “balkanigo” fariĝis sinonimo 
de dispecigo, malunueco kaj netoleremo. 

Mustafa Resulovic, or„ Jugoslavio, Esperanto, 1985, 1, p. 4 

En Aŭstralio okazis granda frakaso en malgranda glaso, koncerne uniformojn... 

R.G.Robertson, or„ Monato, 1992, 8, p. 13 

Lia patrino nur postmilite ekkonsciis pri sia rajto sidiĝi ĉe la tablo eĉ se ĉe ĝi jam 

sidas ŝia edzo... stari ĉe tablo kaj el “liaj okuloj legi la bezonataĵojn”! En la popolo 
ekzistas diraĵo: “Kien mi okule, tien vi salte” en kiu oni hodiaŭ laŭbezone ŝanĝas 
la pronomojn utiligante ĝin ŝerce, priride, kritikete... 

Vesna Skaljer-Race, or„ Hungara Vivo, 1987, 6, p. 214 

Kaj la patro kaj la etulino estis kontentaj. La popolo diras: la lupo sata kaj eiuj 
kaproj en la kaprejo. 

Vesna Skaljer-Race, or., Hungara Vivo, 1987, 6, p. 215 
Malfeliĉa estas la domo, kie la koko klukas kaj la kokino kokerikas. 

Slovaka esperantisto, 1985, 6, p. 17 

Kaj eble tia kongresprogramero allogos ankaŭ junulojn, ĉar la alta meza aĝo de la 
kongrespartoprenantoj ja devas esti por ĉiu, kiu ne havas la okulojn en la poŝo, 
averto, ke ni devas ion fari... 

Mia Maatman-v.d. Storre, or., Sennaciulo, 1988, 3,p. 37 

Nur brandon, nur brandon... Nu, ĉu mi eble mortigis vian patron, ke vi nur 
duone plenigas al mi la glaseton! 

Vesna Skaljer Race, or., Jugoslavio, Literatura Foiro, 113 (jun. 1988), p. 20 
Jen strangulo. Veste li aspektis malriĉe, sed poze, ire kaj aŭte li impresis iel ele- 
ganta. Regis nedifinebla tensio inter liaj vestoj kaj lia cetero. 

Pejo Simono, or., Monato, 2001, 9, p. 26 

Usono dekoble loĝatas kiel Kanado, kaj ĝia komercado kun Kanado ne estas tiom 
grava kiom inverse. Proverbo diras en Kanado: Kiam Usono tusas, Kanado mal- 
varmumas. 

Monato, 1988, 9, p. 10 

Kaj lektoro Zachrisson ridis kaj konsistoria notario Enerot ridis kaj la generalo kaj 
la grafina moŝto kaj ilia longkmra dekunujara filino kaj multaj aliaj, kiuj nun estas 
ombroj kaj foraj. 

F.SziIag)>i, el la sveda, Norda Prismo, 1966, 3, p. 142 

Li kredis vidi tra la lastaj kelkaj centimetroj de la fendo, kiel ĉiuj policanoj saltis 
al la fermiĝantaj liftpordoj armon enmane. 

Pejno Simono, or., Monato, 2001, 11, p. 22 

Fakte, la ekzakta dato por UEA ne ekzistas ĉar la deziro refondi la nacian junula- 
ron zumis tra la movado jam dum jaroj antaŭe... 

Jozeph Truong, or., tejo tutmonde, 1997, 2, p. 5 

Eble vi ĝis nun kredas, ke la dentistoj forigas kariojn? Perdinte! Aldone damaĝas 
la laboro de dentkuracistoj. Per borado ili pli kaj pli detmas dentan emajlon. [mse: 
tbi noTcpsn (noTepnJicJi) - rim. de A.G.] 

Dio Tortel, or., La Gazeto, 69 (mar. 1997), p. 11 

Mi abomenis la oftan fabelfinon: tiel estis, fabeF estis, ver’ ne estis. 

Balazs Wacha, or., Literatura Foiro, 106 (apr. 2003), p. 16 

“La edzeco fariĝas el amo, same kiel la vinagro fariĝas el vino”. (diraĵo de Oskar 
Wilde) 


12 



Kulturaj kajeroj, 1988, 2, p. 14 

Kredeble la rakontstilo de Piĉ rekte malsimilas tiun de Steele: la ĉeho ade pensas, 
kontemplas, observadas, elmensigas ideojn malrapide... kaj kontraste la aŭstraliano 
elrakontas verajn historiojn anstataŭ mense rondiradi la poton. Jen du universaj, 
du malsame alirendaj verkistoj. 

Antonio Valen, or., La Gazeto, 93 (mar. 2001), p. 21 

... sed la estro... eble li faras sian plejon ... tamen li ne rilatas al ni kun rekta koro, 
se vi komprenas mian diron. Estas io oblikva en la rilato, mi ne povas diri alima- 
niere. 

Johen Valano, or., Cu li bremsis sufiĉe, Antverpeno - La Laguna, TK-Stafeto, 

1979, p. 34 

Por konantoj de 1’ proverbo ne iru trans rivero por alporti akvon povas ŝajni 
simila afero, sendi biciklojn al unu miliardo da ĉinoj, el kiu supozeble la plimulto 
jam disponas tiun transportilon. 

Pafil Thorsen, or., Danlando, Monato, 1986, 9, p. 14 

Frotita kaj polurita (tre sperta, travivinta). 

V.OIjanov, or., Alperfektiĝo, Sofio, 1976, p. 36 

Mia patrino hakas miajn branĉojn (riproĉas min severe). 

V.OIjanov, or., Alperfektiĝo, Sofio, 1976, p. 36 
Li dolĉe ŝmiras al ŝi la lipojn (multe promesas) 

V. Oljanov, or., AIperfektiĝo, Sofio, 1976, p. 37 

Cu vi kuraĝas senhonte diri tion? Ignamo ridas pri manioko kaj mem estas pis- 
tita. Vi estos punita, vampirino! 

Fonto, 37 (okt. 1983), p. 23 

Bone, mi scias, ke ĉiu potrompitaĵo du flankojn havas, sed kvankam kelkfoje la 
tribunala justico ne tute sukcesas kontentigi ambaŭ oponantojn, tamen estas granda 
diferenco inter verdiktoj bazitaj sur la juro kaj tiuj, kiuj estas la rezulto de trinkado 
de odom-dekoktaĵo. 

B.GoIden, or., Usono-Hungario, Fonto, 37 (okt.1983), p. 22 

Kiu fuĝas - fuĝas laŭ unu vojo, sed la persekutantoj serĉas lin laŭ cent vojoj 

N.Aleksiev, el la bulgara, Mercia Mac Dermott, Apostolo de libereco, Sofia pres. 

1980, p. 136 

En tiu ĉi mondo ekzistas kaj la paradizo kaj la infero. 

N.Aleksiev, el la bulgara, Mercia Mac Dermott, Apostolo de libereco, Sofia pres. 
1980, p. 19 

Se ovo rompiĝas, tio estas neinversigebla okazintaĵo. Rompitan ovon oni ne 
kunlutas aŭ la rompitan ovon la forĝisto ne kunlutas. (hungaria popoldiraĵo) 

B.Golden, Ovo, 1985, 1, p. 2 

Post kuirado oni ne havas grandan elekton rilate la uzon de ovo. Pro tio: el kuirita 
ovo ne venas multaj kokinoj. Alivorte, se io estas tute fuŝita oni jam ne povas re- 
bonigi ĝin. (Hungara popoldiraĵo) 

B.Golden, Ovo, 1985, l,p. 2 

Variaĵo akcentanta la limigitan utilon de ovo estas jena: E1 ovo neniam estiĝas 
grafo. Nur el taŭga materialo eblas fari taŭgan objekton. (Hungara popoldiraio) 
B.Golden, Ovo, 1985, l,p. 2 

La frenezo turnas la homon interne-eksteren kiel sakon, diris Arago. 
R.Rosseti,el la angla, Norda Prismo, 1957, 3, p. 132 

Do ŝi tuj komencis alsuĉi la fluidan manĝaĵon, sible bmante. Rapida manĝado 
damaĝas la palaton, diris al ŝi mia patrino. Sed mi sciis, ke ŝi celis diri, ke estas 
malbonetikete se knabino tiel manĝas. 

W.Anld, el la angla, Chun-chan Yeh, Montara Vilaĝo, Ĉina E-eldonejo, Pekino, 
1984, p. 9 

Margy estas kvieta, sed mankas al ŝi nenio - kiel atestas la proverbo - silenta akvo 
subfosas la bordon. 

Cesaro Rossetti, or., itallingva sviso, Kredu min sinjorino, eld. “Heroldo de Espe- 
ranto ”, p. 40 

Estas diro pri optimismo kiel la mia: "kalkuli kokidojn antaŭ la elkovo”. - nun 
en tiun malsaĝaĵon mi mem saltis. 

Cesaro Rossetti, or., itallingva sviso, Kredu min sinjorino, eld. “Heroldo de Espe- 
ranto”,p. 131 

Ne, mi respondis: “La gajno kaj la perdo rajdis duope”. Mi nun laboras ĉe 
firmo... 

Cesaro Rossetti, or., itallingva sviso, Kredu min sinjorino, eld. “Heroldo de Espe- 
ranto ”, p. 29 

Ce la fino de unu duonhoro, ĉe faŭko de nokto, ili alvenas antaŭ belan kastelon. 

Christian Lavarenne, el la okcitana, Adelin Moidis, La Naŭ Verajoj k.a. Mirindaj 
Rakontoj el la Pireneoj, eld. Hejmoj de Internacia Kulturo, Francio 

Plue ne estas sekreto, ke oni povas ricevi permeson por ia ajn aŭto per iom da 

subtabla mono. 

Razen Manandhar, or., Nepalo, Monato, 1998, 7/8, p. 13 

Sed mi ne laŭdu nin mem, ĉar kiel oni diras ĉe ni: kiam oni dancas, nur de ek- 
stere videblas ĉu oni bone dancas. 

Raoul Hounnake, or., Togolando, Esperanto, 1998, 3, p, 43 

Sendependecon por si deziras ĉiu lerta kaj elpensema homo, ĉar ja estas prave dir- 
ite ke nur per propraj ungoj oni povas bone sin grati. La disvastiĝo de Espe- 
ranto en Afriko estas firme ligita al tiu sendependeco. 

Nkunku Niansi, or., Zairio, Esperanto, 1997, 2, p. 37 

Kiam mi estis komencanto (1934), mi serĉis en vortaro tradukon de la nederlanda 
vorto “patrijspoort”, laŭvorte “perdrikpordo”. Kun miro mi legis "bovokulo”! 
Kiu rilato ekzistas inter bovo, perdriko kaj rondaj ŝipfenestroj? 

Leen Deij, or„ Nederlando, Heroldo de Esperanto, 2002, 9, p. 2 

UEA ja estas laŭidioma ducent-kilograma gorilo en la verda ĝangalo, kiu oku- 

pas la centran ekologian niĉon, lasante nemulte da spaco al pli modestaj specioj. 
Stefan MacGill, or. Nov-Zelando, Internacia Pedagogia Revuo, 2001, 2, p. 23 
Tuj la patro impetis al la loĝejo de la onklo: “Kial vi sendis mian filon al tiu loko? 
Ne endanĝerigu la instruiston. Se morgaŭ mia filo ne venos kun mi al la kampo, la 
instruisto kaj vi scios kiel oni dolĉigas la maron per unu sola sukerpeco. [ek- 
vivalento al la msa: noKa>Ky r/ic paKH 3HMyi0T - rim. de A.G.] 

Gbeglo Koffi, or., Togolando, Kontakto, 1996, 4, p. 12 

... kiam mi kun fratoj estis ĉe... nia hejmo, kaj la gepatroj estis fore, la ĉielo nigriĝis 
dum posttagmezo, fiilmo ekbrils, subbruis tondro, kaj la pluvo deplonĝis. 

Jefery Padfield, el la kimra, Fonto, 261 (sep. 2002), p. 4 

Fine ili haltis en iu loko meze de nenie. Troviĝis tie primitiva kabaneto, en kiu 
atendis ilin neniam rivelota nombro da aborigenoj - oni devas supozi, ke temas pri 
pluraj dekoj... 

Trevos Steele, or„ Aŭstralio, La Gazeto, 81 (jan. 2000), p. 9 

Se io neniam okazos: ruso diras kiam porko kun flavaj botoj grimpos en po- 
marbon, angloj - kiam infero frostiĝos, hungaroj - kiam ruĝa neĝo falas... 

Juna Amiko, 1990, 3, p. 5 

Estis pri tio multa disparolo, kiam estis malkreskinta lia aroganteco, kaj multaj nun 
almemoris malnovan proverbon, ke falon antaŭas fiero. 

Baldur Ragnarsson, el la islanda, Islandaj pravoĉoj, Eldona Societo Esperanto, 
Mahno, 1964, p. 44 

Nome tio estis la kutima dirmaniero de Zenke. Nu, bojanta hundo ne mordas... 
I.Nagy, el la hungara, Z.Moricz, Varmega kamparo, HEA, Budapest, 1985, p. 101 
Kompreneble, mi ĉiutage cerbumas pri tiu ĉi afero, kaj vi estas tiom bona amiko. 
Vi kapablas meti vin en miajn ŝuojn kaj pensi kune kun mi. Dankon. 

Oscar Otero, or„ Kubo - Usono, Retmesaĝo al A,Gonĉarov de 24.02.2002 
TEAM partoprenis kelkajn slovakajn aranĝojn, aperis ĉe la sonbenda gazeto de LF- 
koop., kaj poste ŝajne eniris la tombon de silento. Giajn membrojn trafis la deviga 
soldatservo. 

or„ Esperanto, 1989, 5, p. 84 

... laŭ kolorpsikologiaj esploroj praviĝis, ke niaj flago kaj stelo estas absolute mal- 
taŭgaj por propagandaj celoj. (!) Reklamfakulo prezentis la damaĝojn de la verda 
koloro ĝenerale. (!) E1 tio sekvas, ke niaj tradiciaj flago kaj stelo do estu uzata nur 
en niaj internaj rondoj. (!) Cu tio ne signifas modeste kaj humilige retiriĝi en la 
muskavernojn? 

Internaciisto, 1985, 1/2, p. 22 

Nur tiam, kiam vi estos dehakintaj la lastan arbon kaj kaptintaj la lastan flŝon 
vi ekkomprenos, ke monon ne eblas manĝi. (Indiana profetaĵo) 

Ekoperanto, 1983, 4, kovrilpaĝe 

Kelkajn anglajn idiotismojn kaj ties Esperantajn korespondaĵojn vidu en CEED: 
“learn the havd way”, lerni per fuŝo kaj tuŝo, lerni per sperto. 

Riveroj, 1995, 10, p. 23 

... ĉar tiu tre altigas la kostojn por la partoprenantoj. Ariĝas la dubindaj ekzemploj 
(Cubatour, Sputnik), ĈEDOK por UK Prago postulos porkajn prezojn. 

Esperanto, 1990, 6, p. 126 

... nepras kaj urĝas nun bati la feron dum ĝi varmas, taŭga por forĝado. Jen ni 
eku. 

Esperanto, 1994, 4, p. 66 

La organizantoj de la venontjara 5-a Kultura E-Festivalo en Kopenhago ekhavis 
oranĝon en la turbano, ĉar KEF nun okazos sub la aŭspicio de S-ro D. Tarschys... 
[mse - /teno b nuume - rim. de A.G.] 
tejo tutmonde, 1995, 4, p. 15 

... sed nun estis la unua fojo, ke li rajdis sur propra ĉevalo. Li svingis sin sur la 
selon kaj direktis la ĉevalon for de la kastelo... 

Monato, 1991, 3, p. 27 

Lerte solvante du problemojn per unu faro: la hungaroj kaj nederlandanoj diras: 

batas du muŝojn per unu klapo; la rusoj - trafas du leporojn per unu celo; la 
angloj - mortigas du birdojn per unu ŝtono. 

Juna Amiko, 1990, 3, p. 3 

Se urso staris sur ies orelo, la mso komprenas, ke tiu havas neniun muzikan talen- 
ton. Por la anglo necesas diri, ke li havas ŝtofajn orelojn, por la hungaro, baston- 
orela. 

Juna Amiko, 1990, 3, p, 5 

Ĉion tion kaŭzas la malriĉeco de Afriko, kie ĉiuj volas sekvi vojon cele al la luksa 
okupo. “Malsatulo orelon ne havas”. Kion la malsatuloj kaj malsanuloj povas 
kompreni pri la rolo de Esperanto? 

Heroldo de Esperanto, 1978 
Ni partoprenas la opinion, ke... 

Scienca Revuo, VI. 24, 6, p. 222 

Viandomanĝantoj vivas pli danĝere: vegetaranoj pri kiuj oni parolis kaj skribis nur 
mokeme, troviĝas nun surpli alta ŝtupo kaj ridas en manplatoj. 

Esperantista Vegetarano, 1987, 2, p. 20 

Kelkfoje tia nematurulo impertinente volas instrui aŭ ordoni al aliaj. Tiam li aŭdas 
jenan riproĉon: Ovo deziras esti pli saĝa ol kokino, aŭ la ovo instruas la koki- 
non, aŭ ovo ordonas al sia patrino. 

Ovo, 1985, 1, p. 2 

Eble nun germanaj gesamideanoj sentas sin ĝenataj. Estas egale. La vero vundas 
kaj doloras. Krome oni devas scii, ke pli blinda ol blindulo estas iu, kiu ne volas 
vidi! 

Sennaciulo, 1998, 6 (116), p. 64 

elnotis Anatolo Gonĉarov (Krasnojarsk) 

Dum la unua 


sabato de oktobro 


en Jekaterinburg 
okazis Esperanto- 
renkontiĝo, kiun 
jekaterinburga es- 
perantistino Arina 
Osipova bele kaj 
trafe nomis “Kune 


aŭtune!”. Vere, ni 
ĉiuj renkontiĝis 
post longa paŭzo; 
restis malantaŭe la 


memorinda kaj 
eventoriĉa somero, 
kaj ni certe havis 

kion rakonti unu al la alia. Generale, aŭtuna renkontiĝo en Jekaterinburg, kiam ni 
invitas geamikojn el la najbaraj urboj kaj kiam temas pri someraj E-aranĝoj, kiujn 
bonŝancis partopreni uralaj esperantistoj, - iĝas afero jam tradicia, ĉar ĝi akurate 
okazas aŭtune jam dum 5-6 lastaj jaroj. 

Ci-foje en la luita de ni ejo de Baŝkiria Reprezentejo en Uralo, simpatia kaj 
sufiĉe komforta, kolektiĝis 20 partorpenantoj: 15 jekaterinburganoj kaj 5 aliurbaj 
esperantistoj. Eble venis ne tiom multe da homoj, kiom ni jam alkutimiĝis vidi 
dum la lastaj Z-tagoj ĉi tie, sed rezu 11i ĝis tre enhavoriĉa kaj fruktodona E- 
renkontiĝo. Dum ĉiuj kolektiĝis, ni spektis norvegian E-fdmon el la filmkolekto 
“Verda filmejo” de Aleskandr Osincev. Tiu 15-minuta fdmeto iom komedie 

prezentas situacion pri E-movado en 
Norvegio, kie malmultaj aktivuloj spite al 
ĉiuj problemoj daŭre aktivas E-kampe kaj 
penas entuziasmigi la ceterajn. 

Post spektado de la fdmo ni aŭskultis 
rakontojn pri la partopreno en REK-26 en 
Sankt-Peterburg, fare de kelkaj uralaj par- 
toprenintoj: Vladimir Terjohin, Galina 
Terentjeva, Raja Kudrjavceva, Valentin 
Puŝkarjov. Pri siaj impresoj pri IET en 
Krimeo iom rakontis Lena Uspenskaja kaj 
Galina Terentjeva; Galina ankaŭ montris 
fotojn de ŝia partopreno en E-aranĝo, or- 
ganizita de M.Lineckij en Kievo. Poste 
ĉiuj ĉeestantoj povis aŭskulti la sonregistri- 
Jekaterinburganoj gratulas Pavel Veselov tan intervjuon de Aleksandr Osincev por 
okaze de liajubileo E-radiostacio “Varsovia Vento”, kiun ili 


AŬTUNA RENKONTIĜO EN JEKATERINBURG 

preparis kune kun Arina Osipova. Mi povas konstati, ke tio estis tre interesa kaj la 
aŭskultantoj fine reagis per aplaŭdoj. 

Daŭrige sekvis tre impresa rakonto pri la partopreno en du E-kongresoj en 
Kubo: UK-95 en Havano kaj IJK-66 en Villa E1 Tropico. Gin prezentis la parto- 
prenintoj de ambaŭ kongresoj A.Osincev kaj A.Osipova. Ilian rakonton akompanis 
multaj fotoj, kiujn ni povis spekti surekrane. 

Kiel lasta akordo de la programo estis rakonto de Raja Kudijavceva kaj Nastja 
Golovkina pri ilia interesa kaj longdaŭra busvojaĝo tra Eŭropo al Italio kaj posta 
partopreno en la 77-a ltala E-Kongreso. Konvene al tiu rakonto pri Italio estis 
aranĝita la tablo kun regalaĝoj en la stilo de itala kuirmaniero: picoj kaj “pasta” 
kun la itala saŭco, kaj ĉiuj povis ĝui gustojn de itala vino kaj fromaĝo akompane de 
itala muziko. Tiel agrable finiĝis nia kunveno, kaj post la 22-a horo ni disiris. 

Sekvatage pli malvasta kompanio (sed tamen kun ĉeesto de esperantistoj el tri 
urboj: Jekaterinburg, Tjumenj, Celjabinsk) sidis jam ĉetable en nia hejmo kaj pri- 
parolis komunajn E-planojn por la estonto. 

Rafija Kudrjavceva (Jekaterinburg) 

TAGIL ARTFAJRAS. ĈU OMAĜE AL ESPERANTISTOJ? 

“Ni volus renkontiĝi sekvajare!” - tiel finiĝis la artikolo pri la unua renkontiĝo 
en Niĵnij Tagil, publikigita en REGo (JVe 5 (54), 2009, kovrilpaĝoj 3-4). Ni renkon- 
tiĝis! La 6-an de aŭgusto nia malgranda grupo el Uljanovska regiono jam staris sur 
kajo en Tagil, tutkore salutita de Larisa Kuzjmenko, la ĉefa (kaj ree sola) organi- 
zantino de “Amika Rondo-2”. La renkontiĝon antaŭis dutaga vizito al Jekaterin- 
burg kun diversaj literaturaj muzeoj, kiuj kvazaŭ intence por ni estis malfermitaj 
ĝis la 21-a horo. Tute nekredeble! Vespere ni spektis multajn fotojn el vivo de ura- 
laj esperantistoj. Nokte aperis Viktoro kaj ni ĝuis fotitajn pitoreskaĵojn de Uralo. 
Aperis grandega deziro ekvidi ilin propraokule. Logis ekzemple famaj Cervaj Ro- 
joj, kien afable invitis nin Viktoro. Du scivolemaj virinoj - Raja kaj mi - ne kon- 
traŭis kaj decidis atendi la sekvan someron. Matene ni promenis kelkhore kun Raja 

kaj Viktoro tra la urbo, 
vizitis preĝejon, kiun ne 
eblis viziti dum EsPrimo- 
5 pro manko de tempo. 
Ni longe vagadis laŭ 
bordostrato de Isetj, kiu 
estas la plej granda rivero 
de Uralo. Tamen kom- 
pare kun nia Volgo ĝi 
aspektis kiel malgranda 
agrabla rivereto, kien ni 
tre deziris mergi almenaŭ 
la manojn dum tiu ĉi 
varmega tago. Antaŭves- 
pere ni adiaŭis niajn 

kun la tagilaninoj 

en Jekaterinburg 


geamikojn kaj jen... 

Tagil. La urbo de antik- 
vaj uzinoj kaj multaj in- 
ventistoj... La urbo de no- 
blaj kaj fajnaj gemoj kaj 
kolorigitaj pletoj... La urbo 
de muzeoj kaj monumen- 
toj... La urbo, kie aŭgusta 
Tago de Urbo tradicie ko- 
menciĝas per grimpado sur 
la monton Lisja (Vulpa). 

Ci-foje nia kvinopo aktive 
partoprenis ĝin (la feston). 

La urba registaro donis al 
ni grandegan ŝildon kun 
surskribo “Esperanto- 
klubo”, zorgis pri trinkakvo (ja varmegis!), provizis nin per ludiletoj kaj skribilaro 
por E-konkursoj, faris kelkajn fotojn porĵurnaloj, kaj ni ekatendis niajn vizitontojn. 
Verdire, ne multaj homoj interesiĝis pri nia ŝildo, ĉar samtempe koncertis popolaj 
dancaj ensembloj, kantis korusetoj. La plej interesaj estis infanaj elpaŝoj. Tamen ni 
rakontis pri Esperanto al kelkaj plenkreskuloj kaj infanoj. Certe, la infanoj ricevis 
donacetojn pro ilia scipovo korekte ripeti E-vortojn dum montrado de diversaj bil- 
doj. Necesas diri, ke surmonte ĉeestis kluboj, tute ne vizititaj. Do ni festis nian 
malgrandan sukceson, ricevinte de la registaro skatolon kun dolĉaĵoj. 

Laŭ enhavriĉa programo de Larisa ni estis ĉiam okupitaj. Ni lernis kantojn 
“Amazonka” kaj “Valso por amikoj”, faris multajn diversajn taskojn (al mi ŝajnas, 
ke Larisa havas neelĉerpeblan fantazion), tamen la ĉefa temo de nia renkontiĝo es- 
tis laŭ mia opinio teatraĵetoj. Surscenigitaj estis “Provizo” de S.Marŝak kaj “Muŝo- 
cokotuŝo” de K.Cukovskij. Por tio Larisa faris multajn amuzajn pupojn, kaj ni, 
pliaĝuloj, plenumis niajn 
rolojn kun granda plezuro. 

Krome, Larisa portis al ni 
multajn librojn pri Uralo, kaj 
vespere ni legis pri tiu mir- 
inda regiono. 

Manfarado kun E- 


komentoj ne estis forgesita, 
des pli ke en nia grupo estis 
bone konata manfaradistino 


Tatjana lljutkina (Dimitrov- 
grad), kies brodaĵoj kaj ŝtof- 
pecaj kudraĵoj troviĝas en 
nia uljanovska urba muzeo. 
Du metiejojn aranĝis Larisa 


pupa teatraĵeto 

mem, ĉar ŝiaj hobioj estas farado de ludiloj el argilo kaj kolorigo de pletoj. Certe, 
ni ree vizitis muzeon de kolorigitaj pletoj kaj privatan pletan metiejon. Ci-foje ni 
ankoraŭ ricevis eblecon viziti Palacon de Junularo, kie situas krea unuiĝo “Popolaj 
metioj”. Evidentiĝis, ke kreado de Larisa Golubeckaja estas bone konata por nia 
Tatjana, kaj la virinoj povis interŝanĝi sperton. 

Dank’ al Dio, ĉi-foje ni trovis en Tagil du esperantistinojn. Estis tre agrable ko- 
natiĝi kun Nadeĵda Kotenkova, kiu invitis nin gimnastiki en “Klubo de rosmaroj”. 
Ŝi devigis nin ne ĝeni kaj sporti. La plej bona sportistino estis Ljudmila Sedova 
(Dimitrovgrad), kiu mem gvidas gimnastikan sekcion en universitato por pliaĝuloj. 
Post ekzercoj estis granda plezuro mergiĝi en Tagilan lagon. Ho, Tagila lago! Mi 
memoris la pasintjaran viziton al Tagil kun Oljga Terentjeva, kiam ni veturis per 
ŝipeto laŭ la lago. Kaj jen rigardu! La sama ŝipeto, la sama ŝipestro, bonega ves- 
pera vetero kaj malrapida ŝipeta glitado sur laga akvo! 

La lastan tagon ni trovis tenisplaceton, kiun posedas eksa esperantistino Irina 
Spicina. Ŝi promesis al ni instrui tenisludon en la estonta jaro - ankoraŭ unu eblo 


La sekvan tagon ni 
renkontiĝis kun Svetlana 
Purtova, kiu interese ra- 
kontis al ni pri arkitek- 
turaj vidindaĵoj de Uralo. 
Post tiu rakonto ni tre de- 
ziris viziti Visim aŭ 
Uralec. Tamen tio ne eblis 
pro la trajna horaro. 
Tamen ni ne ĉagreniĝis. 
Estos preteksto por la tria 
vizito al Tagil. Tio indas! 
Anstataŭe ni vizitis 
Kljuĉiki, kie troviĝas ripozdomoj, sanatorioj kaj kapelo, dediĉita al iamaj troviĝin- 
toj en la malliberejo “Tagillag”. Tiu ĉi kapelo famas pro porcelana altaro. Promeno 
tra bonodora konifera arbaro faris tiun tagon neforgesebla. 

Kaj ankaŭ vojaĝo al Nevjansk, komence ne planita, sed laŭ mia peto plenumita, 
ĉar neniu krom mi vidis tiun miraklon - klinitan turon kun riĉa pasinteco. Ci-foje 
min impresis ankaŭ monumento, dediĉita al Nikita Demidov, la mastro de fera im- 
perio, kune kun Petro la Unua, laŭ kies ordono aperis tiu imperio en Uralo. La 
monumento situas sur bordo de lageto proksime al la klinita turo kaj restaŭrita kat- 
edralo. Entute, la ensemblo aspektas majeste. 

Ankoraŭ du kialoj gvidis nin al Tagil. Pasintjare ni vizitis Bianki-muzeon kaj 
nevinon de Vitalij Bianki. Dum tuta jaro nia klubo daŭrigis tradukadon de liaj ra- 
kontoj. Nun aperis proveldono, kaj ni uzis eblecon revidi niajn geamikojn. Nia viz- 
ito al la muzeo komenciĝis per laŭtlego de lia biografio tradukita de Lilija Burgar 
(Volgodonsk). Poste nin akceptis la direktorino de junulara centro “Meridiano”, kie 
lokiĝas la muzeo kaj zooanguleto, en kiu loĝas erinacoj, testudoj, fiŝoj ktp. Ni 


por sporti. 



ni gimnastikas 

donacis al la muzeo nian ra- 
kontareton, kiun partoprenis 
ankaŭ niaj geamikoj el Pe- 
terburg (E-klubo “Espero”), 

Elektrostalj (Klara Ilutoviĉ), 

Iĵevsk (Bronislav Ĉupin), 

Dimitrovgrad (Tatjana Iljut- 
kina). Tri tradukitajn rakon- 
tojn oni povas legi en REGo 
JVo 4 (59), 2010. Ĉe ronda 
tablo temis pri novaj projek- 
toj. La okdekokjara nevino 
de Vitalij Bianki bone 
memoris nin kaj ĝojis pri 
nia vizito. Bedaŭrinde ni ne 
povis longe resti ĉe ŝi, 
tamen ni atente aŭskultis ŝiajn rememorojn, mirante pri ŝia memorkapablo. 

Trifoje ni ĝuis artan fajraĵon: vespere post nia alveno, dum Tago de Urbo kaj 
vespere antaŭ nia forveturo. Ĉio aspektis, kvazaŭ la urbo salutis tiamaniere esper- 
antistojn kaj ilian penadon prezenti al urbanoj tiun mirindan kaj riĉan lingvon - 
Esperanton. 

Tute nerimarkeble forflugis la semajno. Nun ni scias ĝuste: unu semajno ne 
sufiĉas, du semajnoj ne sufiĉas. Eble sufiĉos monato. Ĉu vi ne kontraŭas, Larisa? 

Margarita Karceva (Uljanovsk) 



sur Vulpa monto 


JUDO KAJ RABISTO 

Juda komercisto iras ekster la urbo. Subite aperas antaŭ li armita rabisto. 

Rabisto: Donu al mi vian monon aŭ mi pafmortigos vin! 

Judo: Mi donos al vi mian tutan monon, sed mi havas hejme suspekteman edzinon, 
kiu opinios, ke mi malgajnis la monon ĉe kartludado. Do, por ke ŝi kredu al mi 
ke kaptis min rabisto, mi petas vin unue pafi tra mia mantelo. La paftruo estos 
mia pruvo al ŝi. 

Rabisto: Bone. Mi pafas tra la mantel-rando (li pafas). 

Judo: Nun mi petas vin pafi denove tra mia mantelo, por plia certeco. 

Rabisto: Jen (li pafas)! 

Judo: Denove, mi petas, nun tra la rando de mia ĉapelo (la rabisto pafas). 

Judo: Kaj nun plian fojon, ĉar mia edzino estas tre suspektema (la rabisto pafas). 
Judo: Plian pafon, mi petas. 

Rabisto: Sed mi ne plu havas kuglojn. 

Judo: Se vi ne plu havas kuglojn, kial do mi donu al vi la monon?.. 

juda humuraĵo de Josef Shemer 


21 







Fidela ano de la E-klabo “Lev Tolstoj” V.Edelŝtejn la 18-an de novembro atingos 
estimindan aĝon - 90 jaroj! Nun ni publikigas okaze de tiu elstara evento la 
aŭtobiografion de nia verva tradukanto de la rusa poezio al Esperanto. 


Vladimir Edelŝtejn 

IO PRI MI 

(rakonto, farita en la E-klubo “Lev Tol- 
stoj” 16.03.2000) 

1. Vi, ŝajne, volis, ke mi rakontu pri 
mi. Nu, jen, mi sidas antaŭ vi kaj 
pripensas, kion al vi diri. Mi estas 
Edelŝtejn Vladimir Aleksandroviĉ. Kiel vi 
vidas, mi estas sufiĉe juna homo. Interalie, 
antaŭ sep jaroj mi verkis versaĵon, kiu 
finiĝis per tiaj linioj: 

MHe - HCTMpC/K/IM BOCCMIia/UiaTb! 

II - HCTKipC/K/Ibl MOJIO/IOU ! 1 

Kiel mi ĵus diris, de tiu tempo ĝis nun 
jam pasis sep jaroj, do, hodiaŭ mi estas pli 
ol kvaroble juna. Kaj plue, certe, mi 
ankoraŭ juniĝos kaj juniĝos tiel ĝis la fino mem. 

2. Kiel ĉiuj decaj homoj, de la infaneco ĝis 1939 mi lernadis en mezlernejo. Tuj 
post tio mi studentiĝis en mekanika-matematika fakultato de Moskva Stata 
Universitato kaj studis tie kun du paŭzoj - kun du truoj, dum kiuj mi estis devigita 
militi: la vintron de 1939-40 - en la finna milito kaj dum la jaroj 1941-45. 
Heroaĵojn mi ne faradis, sed penadis konscience plenumi mian devon. 

3. Tiamaniere, mia universitata studado, truhava kiel svisa fromaĝo, trovis la 
finon post 10 jaroj, kaj printempe mi devis preparadi min al la ŝtatekzamenoj. Sed 
estis 1949 - la kulmina jaro de kampanjo pri batalo kontraŭ kosmopolitismo, kaj vi 
komprenas, ke homoj kun tiaj “kosmopolitaj” familinomoj, kiel la mia, estis 
danĝeraj por Komunista partio kaj Soveta potenco. Rezulte mi estis eligita el la 
partio, al kiu mi aniĝis dum la milito, kaj kune kun kelkaj similaj “kosmopolitoj” 
estis forpelita el la Universitato, ricevinte, tieldire, “lupan bileton”. 

4. Tiutempe mi ne estis moskvano, ĉar kune kun miaj gepatroj loĝis en vilaĝo 
apud la urbo Pavlovskij Posad 2 de moskva regiono. Post duonjaro da longaj sed 
malsukcesaj serĉoj de iu laboro mi fine dungiĝis en la uzino de leĝera 
maŝinkonstruado en la urbo Elektrostalj kaj fariĝis lernanto de frezisto. Tie mi 
laboris kiel frezisto dum unu jaro. Poste mi sukcesis ricevi laboron de instruisto pri 
matematiko en lernejo por laborista junularo 3 en la urbeto Obuhovo de Noginska 

1 Mi havas kvaroble dek ok jarojn! 

Mi estas kvaroble juna! 

" Pavlovskij Posad, Elektrostalj, Noginsk-urboj, troviĝantaj je 60-70 km oriente de Moskvo 

3 Vespera lernejo 

distrikto. Post kvar jaroj mi transloĝiĝis en Moskvon kaj pli ol kvaronjarcenton 
instmis matematikon en lernejo por laborista junularo. 

5. Mi devas mencii ankaŭ tion, ke en 1958 oni nuligis ĉiujn akuzojn kontraŭ mi 
kaj repartianigis min (malgraŭ tio, ke mi ja ne ŝanĝis mian ‘'‘suspektindan” 
familinomon). Poste, laborante en lernejo, mi koresponde studis kaj en 1970 ricevis 
diplomon de Moskva ŝtata pedagogia instituto. Poste mi laboris kiel instmisto en 
tiu instituto dum ok jaroj. 

6. Post la pensiiĝo mi ĉesis labori instruiste, tamen eklaboris kiel inĝeniero pri 
scienc-teknika informado en Eksperimenta uzino de gisa maŝinkonstmado “Krasnaja 
Presnja”, kaj laboris tie sep jarojn. Atinginte la aĝon 70 mi forlasis la laboron. 

Dum lastaj tri jaroj mi gvidis fakultativan elementan kurson de Esperanto ĉe 
Katedro de humanaj sciencoj en Kemi-teknologia Universitato je la nomo de 
Mendelejev. 

Jen tia estas la listo de miaj laboroj kaj oficoj. 

7. Nun kelkaj vortoj pri miaj marotoj. 

La tutan vivon mi ŝatis legi beletron, aparte historiajn romanajn kaj humurajn 
librojn. Lastatempe mi legas malpli multe pro manko de tempo kaj ĉefe - pro 
malboniĝo de la vidkapablo. En junaĝo al mi plaĉis ŝako kaj iomete retpilko. 

8. De la infaneco min logis poezio. Mi sciis parkere multe da versaĵoj de 
diversaj poetoj. La plej ŝatataj miaj poetoj estis - kaj restas - Puŝkin kaj 
Majakovskij. Sed ankaŭ multaj aliaj al mi plaĉas. Mi mem laŭ miaj kapabloj jam 
delonge verkas poeziaĵojn. La unuan, tute senhelpan, versaĵon mi verkis estante 9- 
jara, kaj ĝis nun poiomete verkas. Sed mi ne penas publikigi ilin. Mi ŝatas la 
procedon de verkado kaj poste legas la versaĵojn en amika rondo aŭ al miaj 
kolegoj. Ofte miaj versaĵoj aperadis en murgazetoj, aliaj sonis en vesperkunvenoj. 
Kelkaj miaj versaĵoj de la 60-aj jaroj, dediĉitaj al kosmaj flugoj, nun estas en la 
Muzeo de kosmonaŭtiko en Stela Urbeto, kaj mi zorge konservas opiniojn de la 
kosmonaŭtoj pri ili. Dum jubileo de Puŝkin mi voĉlegis mian versaĵon “Puŝkin 
lumas” apud lia monumento. Tri versaĵoj de la 40-aj jaroj pri la milito estas 
publikigitaj en la poemkolekto “Liriko de amatoroj de fervojoj”, eldonita en 
Moskvo en 1998. Krom tio kelkajn miajn tradukojn el la rusa en Esperanton vi 
povis aŭdi en kunvenoj de tiu ĉi klubo kaj legi sur paĝoj de “Cerbe kaj Kore”. 

9. Koncerne cirkonstancojn de mia aliĝo al Esperanto, tio estas aparta novelo. 
Mia esperantiĝo povis okazi en 1938, sed pro nedependaj de mi cirkonstancoj estis 
prokrastita je 50 jaroj. 

Tio okazis tiel. Iam en miaj lernejaj jaroj trafis miajn manojn la revuo 
“Meĵdunarodnij jazik” - organo de Sovetrespublikara Esperantista Unio. Mi ŝatis 
ĉion neordinaran kaj tial ekinteresiĝis pri la internacia lingvo, al kiu estis dediĉita 
tiu revuo, kaj poste ekdeziris ĝin ellerni kaj aliĝi al esperantistaro. Kiel mi 
memoras, somere de 1938 mi venis el Pavlovskij Posad al Moskvo kaj venis laŭ la 
adreso ĉe la strato Spiridonovka, 15. En la korto, kie devis esti la eniro, mi trovis 
pordon, kiu estis ŝlosita kaj sigelita. Tre surprizita, mi turnis min al iu virino, kiu 
balais la korton, por klarigo. Kaj ŝi diris al mi: “Kamlo, rapide foriru de ĉi tie. Uin 
oni hieraŭ arestis”. Mi, ege mirigita kaj eĉ timigita, forlasis la korton. Poste min 

atingis onidiroj, ke tiu E-centro estis nesto de diversaj fremdlandaj spionoj, precipe 
japanaj. Do, mia deziro tiam restis nerealigita. 

10. De tiu tempo pasis multaj jaroj - ne du, kaj ne dek, sed kvindek! Kaj subite 
fine de somero 1988 en iu elsendo mi aŭdis anoncon pri varbado al kursoj de 
Esperanto ĉe kulturdomo sur la strato Volhonka. Mi tuj rememoris mian antikvan 
revon kaj senprokraste venis al la unua kunveno. Tiel mi konatiĝis kun Anatolo 
Gonĉarov, finis la kurson por komencantoj, kiun li gvidis, poste kurson por 
progresantoj kaj aliĝis al la klubo “Lev Tolstoj”, en kadroj de kiu iomete lernis en 
rondeto de tradukistoj sub gvido de Nikolao Gudskov. 

Nun, krom la membreco en “Lev Tolstoj”, mi partoprenas agadon de moskva 
klubo de sciencistoj-esperantistoj “Scio” kaj subtenas rilatojn kun E-Klubo de 
blinduloj “Moskvanoj”. 

Do, jen kia historio. 

KOMPAROJ KAJ IMPRESOJ PRI DU NACIAJ KONGRESOJ 

Ci-somere mi ne partoprenis UK-on, kiu okazis tro fore, en ekzotika lando 
Kubo. Sed bonŝance mi sukcesis partopreni eĉ 2 naciajn kongresojn. Tiuj estis nia 
26-a REK (Rusia Esperantista Kongreso), kiu pasis fine de majo - komence de 
junio en Sankt-Peterburg, kaj la 77-a Itala Esperanto-Kongreso, kiu okazis la 21- 
28-an de aŭgusto en Lignano (Linjano). 

Ambaŭ kongresoj lasis al mi multajn belajn rememorojn. Sed mi ŝatus ne nur 
trakti miajn impresojn pri tiuj du eventoj, sed eble ankaŭ iom kompari ilin, trovi 
ion komunan por ili ambaŭ kaj samtempe ion malsaman, kio ilin diferencigas. 

Do, mi komencu de tio, ke ambaŭ kongresoj estis jubileaj: REK-26 estis 
dediĉita al la 100-jariĝo de la unua Rusia E-Kongreso, okazinta en Sankt-Peterburg 
en 1910, kaj la 77-a Itala Kongreso - al la 100-jariĝo de Itala E-Movado. Pri tiuj ĉi 
jubileoj temis en apartaj antaŭplanitaj programeroj (prelegoj, prezentadoj) dum la 
pasintaj kongresoj. 

Kvankam Sankt-Peterburg kaj Lignano estas absolute malsamaj urboj kaj laŭ la 

;randa norda urbo ĉe la Balta 
maro, kaj Lignano - 
malgranda suda ripozurbeto 
ĉe la Adriatika maro), en 
ambaŭ urboj dum la 
kongresoj regis festa etoso: 
en la ĉemara feria urbo 
Lignano somere ĉiam estas 
festo kaj brilas la suno, 
multas homoj, sonas 
muziko, dancas fontanoj 
ktp; kaj en Sankt-Peterburg 
ĝuste dum la kongrestagoj 
okazis festo de la urbo, kaj 
multaj partoprenantoj povis 

vidi ĝin sur la urbaj stratoj, dum salutpafado, dum la ekskurso al Peterhof-palaco. 

Ambaŭ kongresoj ofertis sufiĉe varian, interesan, pensovekan programon, 
klerigan kaj kulturan, kun multaj elekteblecoj el paralele okazigataj programeroj: 
prelegoj, prezentadoj, spektakloj, koncertoj, ekskursoj... Tamen en la itala 
kongreso la programo estis iom pli riĉa kompare al nia rusia. En ĝia kadro okazis 
seminarioj, kiujn gvidis vaste konataj internaciaj fakuloj: seminarion pri “Lingvaj 
rajtoj en Eŭropo” gvidis Zlatko Tiŝljar, seminarion “Didaktiko en Esperanto” - 
Katalin Kovats. Krome estis diversnivelaj E-kursoj: komencantojn instruis Anna 
Lowenstein, kun progresantoj okupiĝis Grazina Opulskiene. Okazis ankaŭ ekspres- 
kurso de la itala lingvo, kiun gvidis profesoro pri lingvistiko el Parmo Davide 
Astori (kiu gvidis ankaŭ ĉiuvesperan filozofian disputon pri Homaranismo). 

Dum la itala kongreso dezirantoj povis fari IIE-ekzamenon kaj akiri internacie 
validan diplomon, cetere dum la 
kongreso ĉirkaŭ 20 partoprenantoj 
sukcese ekzameniĝis laŭ la nivelo C1 
de la Eŭropa referenckadro. Dum 
ambaŭ kongresoj okazis 

libroprezentadoj kaj funkciis 
libroservo: en Sankt-Peterburg ĝi 
ofertis librojn, eldonitajn en nialandaj 
E-eldonejoj, sed en Lignano estis libroj 
ankaŭ de alilandaj eldonejoj. 

Dum 2 tagoj de REK-26 sukcese 
pasis Konferenco de REU, dum kiu 
estis akceptitaj raportoj de la 
pasintjaraj estraranoj kaj de la Kontrol- 
revizia Komisiono, estis analizita 
situacio en la landa E-movado. La plej 
grava tagordero estis certe elekto de la 
nova Prezidanto kaj de la Estraro. 

La partoprenantoj de ambaŭ 
kongresoj povis ĝui riĉan ekskursan 
programon: dum la rusia tion ebligis la 
kongresa urbo mem, belega kaj alloga Sankt-Peterburg, kun siaj mirindaj 
ĉirkaŭaĵoj; la itala kongreso okazis en la ĉarma feria urbeto Lignano Sabbiadoro 
(Linjano Orsabla), situanta meze de la vojo inter la fabela Venecio kaj eŭropega 
Triesto kaj sufiĉe proksime al Verono, same tre turisme allogaj urboj, vizitindaj por 
interesaj ekskursoj. 

En ambaŭ kongresoj min ĝojigis kultura programo el multaj koncertoj, 
spektakloj, prezentadoj aŭ filmoj, ĉiutage kaj vespere sur la scenejo paradis vaste 
konataj Esperanto-artistoj kaj kantistoj. Kelkaj el ili partoprenis kaj elpaŝis en 
ambaŭ kongresoj, sed mi plezure vizitis ankouraŭ fojon la koncertojn de Ĵomart kaj 
Nataŝa, de Mikaelo Bronŝtejn, la koncerton kaj spektaklon de Georgo Handzlik, 
des pli ke en alia halo kaj inter alia publiko ili ne povas tutsame ripetiĝi kaj ĉiam 



25 





havas aliajn nuancojn. Aldone al la jam menciitaj koncertoj, en Lignano mi ne nur 
ĉeestis, sed ankaŭ dancis dum la koncerto de JoMo; la unuan fojon aŭskultis E- 
kantistojn: Amir el Danio kaj Manuel el Italio. Dum nia REK-26 mi plezure spektis 
teatraĵojn, prezentitajn de gejunuloj el Moskva E-klubo “EK-MASI”. 

Ambaŭ kongresoj rezultiĝis sufiĉe internaciaj: la rusian partoprenis pli ol 200 
partoprenantoj el pli ol 10 landoj ka la Italian - 332 partoprenantoj el 37 landoj, kaj 
dum malferma ceremonio tie kaj tie la ĉeestantojn salutis reprezentantoj de diversaj 
landoj. Krome, dum la Itala kongreso okazis Internacia Movada Foiro, kiam ĉiu 
landa E-asocio sur la disponigita tablo devis iel prezenti sian E-agadon. Tiu bona 
ideo komenciĝis de UK en Florenco, en 2006, kaj la unuan fojon italoj importis ĝin 
al sia nacia kongreso. Car mi jam dufoje akceptis la taskon respondeci pri la tablo 
de REU dum “Verda Foiro” (dum UK en Florenco kaj ĉi-foje), mi povas fiere diri, 
ke ambaŭfoje nia tablo tre bone funkciis. 

Precipe al mi plaĉis, ke dank’ al amika helpo de kelkaj niaj esperantistoj: 
Svetlana Smetanina, kiu disponigis librojn kaj revuojn; Mikaelo Bronŝtejn, kiu 

gitarludis, kantis ĉe la 
tablo niajn “orajn 
kantojn” kaj subskribis 
siajn librojn por aktivaj 
legantoj; juna 10-jara 
esperantisto Miĉjo 
Savjolov, kiu kune kun 
mi bonvenigis la 
vizitantojn kaj 

respondis iliajn 

demandojn en bona 
Esperanto, - ni sukcesis 
veki multan atenton: la 
vizitantoj volonte haltis 
ĉe nia tablo, trinkis la rusan kvason, gustumis suŝkojn kaj arbarajn nuksetojn, 
foliumis librojn kaj revuojn kaj ofte ion aĉetis, rigardis la fotojn, cetere, de REK-26 
en Sankt-Peterburg, kaj scivolis pri la E-movado en Rusio. 

En la Sankt-Peterburga kongreso dum la unua vespero okazis komuna koncerto, 
kiun partoprenis diverslandaj artistoj kaj kantistoj, en Lignano dum la lasta vespero 
okazis simila Internacia Vespero, kiu finiĝis bele kaj inspire per la dank-kanto al la 
organizantoj, kies tekston verkis, cetere, nia rusia esperantisto Mikaelo Bronŝtejn. 
Sur la scenejo po unu el ĝiaj strofoj kantis Mikaelo mem, Georgo Handzlik, 
Johanna Choroszucha, Jomart kaj Nataŝa kaj la refrenon ĉiam tre entuziasme 
kunkantis la tuta halo, kaj tio plej elokvente montris, ke la italoj sikcesis krei dum 
sia kongreso bonegan internacian etoson, kiu por ĉiam restos en la memoro. Same 
restos en la memoro varmo de reciprokaj kontaktoj; frandado de bongustaĵoj el 
Friula regiono de Italio, gustumado de italaj vinoj kaj fromaĝoj, kiujn bonege 
okazigis italoj. Mi opinias, ke ĉio ĉi helpas por plia interhoma kaj interkultura al- 
proksimiĝo. 

Bedaŭrinde la or- 
ganizantoj de ambaŭ 
kongresoj ne sukcesis 
eviti diversajn or- 
ganizajn malglataĵojn 
kaj tial ne mankis 
certa dozo da kritiko 
flanke de la parto- 
prenantoj de ambaŭ 
aranĝoj. 

Dum la 77-a Itala 
kongreso oni kritikis 
longdaŭran atendadon 
en la vico por regis- 
triĝo kaj enhoteliĝo. 

Dum la ekskursa tago en Venecio estis tro grandaj ekskursgrupoj kaj trovitaj tre 
malviglaj ĉiĉeronoj por rondiro tra la bunta urba tumulto. Ankaŭ dum nia REK-26 
midtaj kritikis malbone faritajn servojn. En la flughaveno la eksterlandajn 
esperantistojn, venintajn en antaŭkongresa tago, renkontis personoj absolute ne 
parolantaj Esperante. Krome, la venintaj gastoj devis longe atendi aliajn 
kongresanojn, alflugontajn per pli malfruaj aviadiloj, kaj nur tiam oni veturigis ilin 
al la hoteloj, kvankam tiun renkonto-servon eksterlandaj samideanoj pripagis per 
eŭroj. Multaj plendoj rilatis ankaŭ la pripagitajn ekskursojn: ie oni tre longe 
atendis, ie la buso, kiu vojaĝigis ekskursantojn, lasis ilin kaj forveturis kune kun 
iliaj aĵoj. Mi mem dum REK-26 spertis miskomprenojn en rilatoj kun la ĉefa 
organizantino Anna Butkeviĉ. Malatingo estas ankaŭ tio, ke REK-26 evidentiĝis 
tiom malprofita kaj postulis grandan monsumon el la kaso de REU por kovri ĉiujn 
elspezojn, kvankam krom la aliĝkotizoj kaj pripagitaj servoj, dum la kongreso oni 
kelkfoje kolektis monon ankaŭ por la salono dum vesperaj aranĝoj. Kompreneble, 
ankaŭ tio provokis konformajn komentariojn. 

Mi ne scias, sed eble ĝuste pro tiaj organizaj mankoj dum REK-26 ĝis nun 
neniu el rusianoj skribis por REGo siajn impresojn, kvankam ĝi estis ja unu el la 
plej gravaj ĉi-jaraj E-eventoj en Rusio. Krome, laŭ mia propra opinio, dum REK- 
26, malgraŭ la multo bona kaj sukcesa, la organizantoj ne sukcesis krei tiun 
bonegan etoson, kiu povus unuigi ĉiujn partoprenantojn, kiel tio okazis en la 77-a 
Itala Kongreso. Mi pensas, ke malhelpis ĝin krei manko de unuanimeco kaj 
pozitiva kunlaboro en la organiza REK-teamo. Oni simple disdividis 
laborkampojn, kaj ĉiu strebis plenumi siajn taskojn, iel tolerante la aliajn, sed ne tre 
akorde ĉiuj kunagis. Sed ni scias, ke iuj iniciatoj bone funkcias nur dank’ al bone 
organizita gvida teamo, kaj nur tiam eblas krei la etoson, emocii kaj “fajrigi” do 
ĉiujn ceterajn. Mi lasas vin, karaj gesamideanoj, denove pripensi tiun ĉi aferon. En 
2006 mi bonŝancis partopreni Japanan E-kongreson en Jokohamo, kiu restas en 
mia memoro kiel zorge farita kaj tre sukcese okazigita, ĉar senteblis ĉiupaŝe granda 
respondeco de japanaj esperantistoj pri ĉio; mi admiris tion, kiel ili harmonie 

kunagis, kiel akurate ĉio komenciĝis kaj la plej gravaj programeroj ne malhelpis 
unu al la alia. Mi ne memoras eĉ unu organizan malglataĵon tiam. Kompreneble, 
organizi tiajn grandajn E-aranĝojn kiel naciaj E-kongresoj ne estas facila afero, kaj 
mi dankas la organizantojn de ambaŭ E-kongresoj, kaj de la 77-a Itala Kongreso, 
kaj de REK-26, kiuj alfrontis tiun ĉi malfacilan taskon, kaj esperas, ke tiuj du 
eventoj restos memorindaj por la partoprenantoj. 

Rafija Kudrjavceva (Jekaterinburg) 


VELURA GelERT-2010 


La 17-an - 19-an de septembro en Gelenĝik okazis neatendita mikrorenkontiĝo 
de 5 geesperantistoj: Lilija Burgar (Volgodonsk), Pavel Kajsin (Moskvo), Marina 
Kocarj (Krasnodar), Valentina Goldobina kaj Svetlana Kudaŝkina (ambaŭ el Ge- 
lenĝik). La geesperantistoj konatiĝis kaj amikiĝis dum GelERT-2009 en Krinica 
kaj GelERT-2010 en Betta. Lilja kaj Marina ankaŭ partoprenis TILE-2009 en Soĉi, 
REK-26 en Sankt-Peterburg. 

Pavel Kajsin venis en Volgodonskon komence de septembro por simpla vizito 
al sia fratino, Lilja, kiu tre aktive skajpis kun sia amikino V.Goldobina. Tiel 
naskiĝis ideo de la renkontiĝo. Post ricevo de invito veni al Gelenĝik kaj ripozi 
kune ĉe V.Goldobina en malgranda Esperanta kompanio, M.Kocarj rapide konsen- 
tis, tuj aĉetis busbileton! 

La programo de la surpriza renkontiĝo - daŭrigo de GelERT-2010 - estis vasta 
kaj interesa. Sabate, la 18-an, geesperantistoj plezuriĝis naĝante en vere “velura” 
maro! Gia temperaturo estis +25°. La maro tute senventis, la varmaj akvo kaj suno 
karesis ĉiujn ripozantojn sur la urba plaĝo. Inter naĝantoj nemalproksime de la 
bordo trankvile ŝipetis sovaĝa anasparo, de tempo al tempo plonĝanta kaj ŭite 
malaperanta sub la akvo. Post iom da tempo ili reaperadis havante fiŝeton en la 
beko. Tio al ni memorigis reveni la gastaman hejmon de Valja kaj ŝia edzo Volodja 
por tagmanĝi kaj nelonge ripozi. Interalie, ĝis la renkontiĝo Volodja interesiĝis nur 
pri sporto. Valja eĉ timis, ke al li ne estos interese en nia kompanio. Sed, male - en 
la fino de Velura 
GelERT-2010 Volodja 
jam salutis kaj adiaŭis 
nin Esperante! 

Vespere al nia 
kompanio aliĝis 

S.Kudaŝkina. La tuta 
grupo faris bonegan 
promenon tra la bela 
Gelenĝika bulvardo. 

Ciuj multe fotis por 
memoro. Pleje impresis 
la geesperantistojn fon- 
tanoj! La akvo mal- 
rapide leviĝis, poste 

malleviĝis, ŝanĝis 
formon kaj ko- 
loron. Poste oni 
spektis subitan 
donacon de la 
sorto - fajrover- 
kon super la 
maro! 

Dimanĉe, 
malgraŭ malfrua 
enlitiĝo la an- 
taŭan vesperon, 
ĉiuj vekiĝis je la 
7-a matene, ĉar 
de la kuirejo fluis 
bongustega odoro 

de fritita je oleo terpomo kun cepo! Estis tre simpla bongustega matenmanĝo! 
Dankon, gastama majstrino Valja! 

En sanatorio, kie laboras Valentina kaj Volodja, ni pasigis duontagon, 
promenante laŭ la parko, ĝuante la belan aŭtunan naturon, naĝante en la karesanta 
maro, kantante Esperante! Post tagmanĝpaŭzo en la kabineto de Valja, ni bus- 
veturis al vilaĝo Kabardinko proksime de Gelenĝik. 

Gis la vespero Esperanta amikar’ restis en tiu ĉarma anguleto, vizitante “Mal- 
novan Parkon”, vere similan Paradizon artefaritan. La revon de la tuta vivo antaŭ 
kelkaj jaroj efektivigis Aleksandr Ivanoviĉ Aleksejev, ĵurnalisto laŭ profesio, kon- 
struisto, arkeologo, historiisto laŭ animo. Kontraŭ propra mono li konstruis la 
parkon, kie en diversaj anguletoj troviĝas konstruaĵoj de antikvaj Egiptujo, Gre- 
kujo, Romo, Japanujo, Hindio... Ĉirkaŭe kreskas raraj specimenoj de arboj kaj 
floroj, diversaj kompozicioj ĝojigas la okulojn de vizitantoj. Estas permesate eniri 
egiptan minipiramidon; sidi sur minisfmkso; viziti minipalacon de Zeŭso; ekscii en 
la laŭbo de pekoj la plej nebonan sian trajton por poste forigi ĝin; peti plenumi sian 
deziron al japana dio; ĝui la vidindaĵon de la tuta parko, starante sur la alta observ- 
loko de kavalira turo... Oni rajtas simple sidi sur multnombraj benkoj kaj ŝtonegoj, 
ripozi, aŭskulti la agrablan flustradon de akvofalo artefarita... Ni, feliĉuloj, sukcesis 
iom stari kontraŭ “ploranta” ikono de Iverskaja Dipatrino en la Muzeo de Kaŭ- 
kazio! Post preskaŭ 4 horoj da vagado en la Parko ni sukcesis nur rapide viziti la 
bordon de la maro, vidi sunsubiron kaj ne malfrui al la buso ĝis Gelenĝik! 

La Velura GelERT-2010 finiĝis per adiaŭa bongustega vespermanĝo, kuirita de 
nia nova amiko, Volodja. Senteblis, ke la ideo de Esperanto kaj esp-istoj mem al li 
plaĉis! Naskiĝis la ideo fari la renkontiĝojn Velura GelERT tradiciaj! Bv. aliĝi al 
GelERT-2011 kaj poste - al Velura GelERT! 

Marina Kocarj (Krasnodar) 

PROVERB-TRADUKOJ, POR VIA ATENTO, 

SED SEN KOMENTO. 

Deĉifrinte kun ega peno la manskribitajn leterojn por ĉi publikaĵo mi komprenis 
lasi la projekton. Mia anonco en la retlisto <reu-agado> ne alportis personon de- 
zirantan okupiĝi plue pri la proverboj. Mi min turnis al du konkretaj spertuloj kaj 
ricevis ankaŭan neon. 

Feliĉe la materialoj pri la E-riĉeco estas plejparte pretaj, sekve miaj publikaĵoj 
aperos plue sen aldona streĉiĝo de la feblaj okuloj. 

Sekve ĉi-artikole mi metas senkomente nur la opiniojn de la partoprenantoj 
(kiel proponas A.Surnakin kaj parte V.Laptev, vd. sube) kaj tradukvariantojn, kiujn 
komentu ĉiu aparte, ĉu E-klube, ĉu duope, sendante ankaŭ al mi. 

Libera tribuno 

Klara Ilutoviĉ: Grandan dankon al vipro viaj tradukaj taskoj. Ili ne nur evolui- 
gas la cerbon. Ili, verŝajne, ankaŭ savas ĝin de la Alzheimer-malsano aŭ almenaŭ 
malrapidigas ĝiajn teruraĵojn por grandaĝuloj. 

Svetlana Konjaŝova: Mi ne povas konsenti kun via komento okaze de la prov- 
erbtraduko “Myotc u otcena - odna camaua ”. Mi ne havas eblecon rigardi la Dalj- 
proverbaron, sed eblas rigardi aliajn fontojn: 

“La rusaj proverboj” (M. 1988) sub la redaktado de V.P.Anikin: “La alfabeta 
metodo precize fiksas kaj starigas sur konvenajn lokojn la variantojn de proksimaj 
proverboj "'. “Edzo kaj edzino - unu satano ” situas inter “Edzo kaj edzino estas fa- 
jreroj de unu siliko ” kaj “Edzo kaj edzino estas unu faro, unu korpo, unu menso ”. 

La rusa-angla proverbaro (S.-Peterburg, 1996) de S.S.Kuzmin, N.L.Sadrin: la 
angla: “Husband and wife have the same interests and views” - “Edzo kaj edzino 
havas la samajn interesojn kaj rigardojn” [eble "... kaj vidpunktojn” - rim de 
A.G.j ... kiel traduko de laproverbo “Edzo kaj edzino - unu satano ”. 

“Ja vi nun devas havi ĉion komunan, la samajn interesojn... Kiel pri ĉi tio diras 
laproverbo: “Edzo kaj edzino - unu satano!”” (B.Markeviĉ. Antaŭ jarcentkvarono) 

“ “Dirite, edzo kaj edzino estas unu satano ”, - des pli vi ankoraŭ longe devas esti 
ekzempiajgeedzoj. Vi kune irosporplenumi ia taskon”. (J.Goiosovskij. Voias kredi) 

La Oĵegov-vortaro: “satano ” - Edzo kaj edzino - unu satano (prov.: iiiaj pen- 
soj, konduto estas ia samaj). 

La vorto “satano ” estas insulta por ia homo, ĝi jam portas malrozan koloron. 
Sufiĉas por ke ĝi iaŭ ebleco ĉeestu en traduko. Tamen: “Edzo kaj edzino en sia ka- 
bano estas unu satano ”. 

Viktor Laptev: Kara Anatolo! Vi estas tro rigora, precipe ai novicoj. Post pub- 
lika vergado, kiu kuraĝos prezenti siajn “prov-erbojn”? Se Vi celas instigi ia 
kreadon - necesas “iaŭdi publike, sed intime kritiki”. Mi, ekzemple, ne havas PIV- 
on, do ankaŭ ne povas ĝustigi sencnuancojn. 

Valentin Melnikov: Mi plu insistas, ke rimita traduko de origine senrimaj es- 
primoj - estas nepra fuŝo. Krome mi voias diri (citu miajn vortojn iaŭbezone, sed 

ne ŝanĝu ilin) - la vortaro de V.Dalj estas tre nefidinda fonto de proverboj (k de 
maloftaj vortoj en la msa lingvo): estas pmvite, ke multon li registris nekorekte, k 
multon simple elpensis. Mi, ekzemple, dum la tuta vivo neniam aŭdis la esprimon 
“jviyofC da ofcem - odna dyiua ”, k mem la strukturo k ritmo de tiu frazo fremdas al 
la msa proverb-tradicio. (Mi parolis kun spertaj filologoj, ili konfirmis.) Do ne es- 
tas senco traduki neekzistantajn proverbojn. Estas tute senbaza via postulo traduki 
rimite la proverbojn, kiuj origine estas senrimaj. Rezulte la senco nebuliĝas, la 
fraz-longeco 2-3-obliĝas, aperas iu teda adasismo, k la tuto sonas plumpe k fuŝe. 

Anatolij Surnakin: Miproponas diskuti la jenon. 

Teknika helpanto kolektos ĉiujn tradukojn laŭ la plano: meze de septembro, aŭ 
novembro ktp., kaj poste dissendos ilin al ĉiu partopreninto, vicigante ilin laŭ 
aboco kaj ne indikante la aŭtorojn. La partoprenintoj, ricevinte - en reta varianto 

- 7-10 tradukojn de ĉiu proverbo, memstare elektos la tri plej bonajn, kolorigante 
la bezonatajn: la 1-a loko - verda koloro; la 2-a - ruĝa, la 3-a - blua, la lasta - 
kursive. Ce tio ĉiu aŭtoro ne taksu propran varianton kaj, indikante la unuan 

lokon, iomete prezentu propran 
opinion pri la traduko. Poste ĉiu 
resendos kolorigitajn respondojn 
al la teknika helpanto. 

La teknika helpanto (TH), 
ricevinte reehojn de ĉiuj, sumos la 
rezidtojn en poentoj: la 1-a loko - 
3 poentoj, la 2-a - 2, la 3-a - 1. 
Ĉe tio la TH povos dissendi finajn 
rezidtojn al ĉiu aŭtoro kaj la 
tradukistoj vidos rezidtojn: A - 
kiuj tradukoj estis la plej bonaj - 
laŭ la poentaro de tradukoj, kaj B 

- kiuj aŭtoroj estis la plej bonaj - laŭ la persona poentaro de tradukaĵoj. Rezidtojn 
eblos sendi al REGo, sed, nepre - al ĉiu partopreninto rete! Anatolo la Unua, kiel 
la ĉeforganizanto, rajtas aldoni proprajn taksojn. 

Tamen A. Gonĉarov, kaj ni kune, fiaskos, se diskutos tradukojn nur en Rusio, 
revante riĉigi Esperanton tutmonde. Mi opinias, ke ni faris la unuan paŝon kaj ek- 
pensu pri kontaktoj kun alilandanoj aŭ - pli vere - kun la landoj kie regas la 
angla, germana, ĉina ktp. lingvoj, poiomete kompilante la Esperanto-proverbojn 
sur fundamentoj de ĉiu nacia lingvo. Sekve ni, nia Kolektivo, kontaktu mond-skale, 
ĉar unusola Anatolo la Unua kaj, plus, la Dua (do mi) estas bagatelo. Ni trovu 
samideanojn en Anglio, Germanio, Ĉinio ktp. kaj komune diskutu ideon pri kompi- 
lado de tradukaĵoj el naciaj lingvoj. 

P.S. Estus bone esperantigi la rusan firazon: Kaĵdij ohotnik ĵelajet znatj, gde 
siditfazan. Aldonu ĝin sekvafoje - ĉu? 

P.P.S. Mi ne komprenis vian rimarkon pri mia traduko: En geedza paro - unu 
satanaro. Vi skribis: Kial ne du satanaroj, aŭ ne tri? Edzo kaj edzino - geedza 


Riĉa komercisto, serĉante edzon por sia 
filino, iris al edzperanto kaj diris al li: “Mi 
serĉas junan viron por mia filino. Ne necesas 
ke li estu riĉa, ĉar mia filino havas sufiĉe da 
mono. Li ankaŭ ne devas esti bela, ĉar mia 
filino estas sufiĉe bela. Ne necesas ke li 
scipovu danci, ĉar mia filino estas bonega 
dancistino. Li ankaŭ ne devas esti alta, ĉar 
mia filino estas sufiĉe alta. La sola kondiĉo 
estas, ke li estu inteligenta.” 

juda humuraĵo de Josef Shemer 

paro aŭ dupersona anaro. Kiumaniere du personoj scipovos krei du anarojn, en 
kiuj minimume 4 personoj, aŭ tri anarojn, en kiuj - 6 personoj kaj tiel plu. Vi er- 
aris, kara Anatolog. 

La tradukvariantoj. 

6. PenncT /ra Ha pyicy iicihct. 

Klara Ilutoviĉ (K.I.): Elokventulo kun fripona okulo. Beh parolo kun fripona 
volo. Bela parolo en fripona rolo. Paroloj belsonaj kun celoj friponaj. Paroloj 
belvestaj kun celoj malhonestaj. Lango indas laŭdon - manoj festas fraŭdon. 

Svetlana Konjaŝova (S.K.): Liparolas majeste, sed ne agas honeste. 

Viktor Laptev (V.L.): Babilema, sed kun honestec’ problemo. Babilas elok- 
vente, sed ŝtelas bonmomente. 

Irina Mironova (I.M.): Parolas li sen kvoto, sed lia man ’ en koto. 

Nikolaj Neĉaev (N.N.j: Ĉiam lipredikaspri moralo kvankam li ne estas idealo. 

Valentin Melnikov (V.M.): Paroloj bravuraj, sed manoj malpuraj. 

Anatolo Surnakin (A.S.): Ĉe ruzaĉaparolulo en kasejo ĉiam nulo. 

7. rojit Ha Bi>myMKH ropa3/ta. 

K.I.: Mizendaro elpensemasporfaro. Mizenda menso lertas pri elpenso. 

S.K.: Malriĉido per menso lertas en viva elpenso. 

V.L.: En malriĉegaj uloj inventemaj abundas bruloj. 

N.N: Inklinas malriĉul’ al inventem ’ ĉar hardis tiun homon sortaprem' 

I.M.: La senvesta ulo lertas pri postidoj. (Rimarko de V.M.: Alia senco: postu- 
las oni ion de aliaj homoj, sed tiu ja mem elpensas.) 

A.S.: Ĉe ajna senhavaĵo abundas elpensaĵo. 

8. Kto /to .Tcncr oxoh, tot He cmiT h hohb. 

K.I.: Eĉ nokte sendormas okidoj de monavididoj (aviduloj). Kiun mon’ tro ek- 
scitas, tiun dorm ’ ankaŭ nokte evitas. 

S.K.: Kies volonto de normo enormas, tiu kaj nokte ne dormas. 

V.L.: Kiu celas la valuton - tra diurn ’ ne dormas tute. Se iu ĉasas monriĉecon, 
ne dormas tiu eĉ noktpecon. 

I.M.: Kiu deziras monon multe, tiu ne dormas ankaŭ nokton tute. 

N.N.: Kiu ĉiam profitemas tiun sendormecopremas. 

A.S.: Se monakiro - ĉasa temo, okazos nepre nokte tremo. 

9. J7y'iiiic Bopoocii b pyxe, hcm cmmua b He6e. 

K.I.: Plibonas en man’pasero ol en ĉiel’ ansero. Plibonas en man ’paruo ol en 
ĉielo gruo. 

S.K.: Plibonas pasero enmane, olparuo en ĉielo lontane. 

V.L.: Pli bonas en man ’pasero, ol en la ĉiel ’ ansero. 

I.M.: Pli bonas pasero en mano, ol paruo en ĉiela framo. (Rimarko de V.M.: 
Ne ekzistas tia proverbo. Oni diras: jiymue cunuifa e pyKax, ne.u otcypaejib e neĉe. 
Pli bonas en manoj paruo, ol en ĉielo gruo.) 

A.G.: Evidente la proverbo iom devias depende de la regiono. Mia lerneja in- 

faneco pasis en Brjansk, kaj mi proponis la proverbon el mia memorujo. Temas, ke 
la pasero estas malpli valora birdo, ĉar jam “malbonigita” de la civilizo, sed la pa- 
ruo pli proksimas al la naturo. 

N.N.: Pli bonas enmane paruo olflugo ĉiela de gruo. 

A.S.: Pli bone mane la paseron havi, ol ĉiele iun paruon vidi. 

A.G.: Bedaŭrinde neniu konis la vorton kveri/kvero. Malgraŭ ke ĝi rilatas al ko- 
lomboj kaj turtoj, ĝin eblus uzi alegorie al aliaj birdoj. 

10. My* h >KeHa - onna ,ayma. 

K.I.: Geedza bona kunvivad' - la samanima vivopad ’. 

S.K.: Ce geedzoj laŭ volo fortuna animo estas komuna. Bona familio - unua- 
nima idilio. 

V.L.: Unuiĝas senlime geedzaj animoj. 

I.M.: Edzo kaj edzino estas unu animo. (Pardonu min, sed nenion, krom rekta 
traduko, mi nepovas. Sajnas, ke multajpovas sendi la samon.) 

A.G. Kial vi tiele pensas? Sen longe cerbumi jenas la variant’: Edzo kaj edzino 
krom intimo - estas unu animo. Post longa cerbumado eblus pli bone traduki... 

A.S.: En geedzaparo sola animaro. 

Krome venis posttradukoj. 

K.I.: Mi ankoraŭfoje provis refari miajn tradukaĵojn de jenaj proverboj: 

Kavon fosi por 1 ’ alia lasu vin la em ’ - tien trafos ja vi mem. 

Preĝigitan stultulon fervor’ ne lasos ĝis sian frunton li frakasos. 

S.K.: Kiu fosas kavon por aliulo laŭ sia em ’, trafos ĝin mem. Fosita kavo por 
aliulo - aĉa afero, por si mem - ega danĝero. Por aliulo ne fosu kavon, en ĝi vi 
mem trovos malsavon. 

En la venintaj tradukoj estas laŭkvalite tuta gamo: de la tre malproksimaj de la 
senco ĝis bonaj tradukoj. Mi restas (opone al V.M.) ĉe mia opinio, ke eblas rimitaj 
tradukoj, ke eblas ne multe plilongigi la tekston, aŭ eĉ tute ne plilongigi. Kompre- 
neble tio postulas multan penon aŭ rapidan talenton. Neplilongigojn oni povas vidi 
tre trafaj kribrante la tuton jam publikigitan en REGo. Sed pri la rimarko koncerne 
Dalj-vortaron mi dankas al V.M., ĉar liaj vortoj korespondas al mia antaŭe neklara 
opoziciemo al la Dalj-vortaro. Ekde nun la vortaro ne plu estas leĝo por mi. 

Mi hezitas la ĉupravon de V.L. Se ne diri rekte pri la eraroj ĉe la tradukintoj, se 
ilin laŭdi publike kaj diri erarojn private, kiel la aliaj lernos el eraroj de la kun- 
tradukantoj? Jes, ja, V.L. pravas ĉe grupkunsida komuna traduko de proverboj. Laŭ 
la leĝo de “cerbo-sturmo” (el inventiko), oni ne rajtas kritiki, sed nur ŝanĝi- 
perfektigi neĝustan varianton. 

A.S. proponas interesan laŭ mi proponon pri taksado de la tradukoj. Sed ĝi taŭ- 
gas por la kolektivo de sam-E-kleraj tradukantoj. Sed en nia kazo la afero portas pli 
interinstraan karakteron kaj interŝanĝon de opinioj. Tamen ĉi-foje mi ne komentas 
kaj petas ĉiujn sendi siajn komentojn aŭ pritakson al mi. Gis nun sendas tion S.K, 
kiu ĉifoje petas ne publikigi se ŝi denove estos la sola. 

Kaj pri la rasa vorto unu mi disopinias kun A.S. pli detale. “ Unu” portas ras- 

lingve du funkciojn. Krom la senco de cifero/nombro ĝi montras la samecon (mse: 
“o.aiia h Ta >Ke”) kion endas konsideri transdonante la proverbon al aliaj nacioj. (Mi 
iom plivastigos la mslingvan version: “MyoK u OKenci odua-u-ma-OKe camaua ”. Ja 
temas pri la sama satano en ambaŭ geedzoj. En la rusmenso la sentenco vice situas 
inter la du pli ekstremaj: “Nur unu, sed ne du, satano” kaj “tute sama samspeca sa- 
tano”). La propono de A.S. vastigi nian tradukadon kunlaborige al aliaj landoj por- 
tas napoleonecan karakteron. Jes, ĝi estas reala, sed nur por forta tempohava or- 
ganizanto kun sanaj okuloj. 

Ni estu tre dankaj al S.K. Si montris al ni ĉiuj kiom formike devas procedi la 
tradukanto de proverboj ĉe dubaj kazoj. 

Mi daŭre restas ĉe mia propono, ke la tradukantoj sendu nur unu sian traduk- 
varianton, sed ne montru sian variantum-kapablon. Oni mem elektu la plej trafan 
laŭ sia opinio. 

Mi daŭre restas ĉe la ideo traduki la proverbojn nur rimite, eĉ kiam tio devigas 
iom (nepre nur iom) plilongigi la E-tekstumon. Oni ofte E-rimigas ankaŭ en aliaj 
landoj. Ekz.: Al ĉiu bona damo porcion da bona amo (franca), Ju plifrue oni havas 
filon, des pli frue oni trovas apogilon (ĉina), Barbo potenca sed kapo sensenca 
(Zamenhofa), ktp. 

A1 fino de ĉi artikolo mi komprenis la kialon publikigi la lastan porcion da pro- 
ponitaj por la traduko (novembre sendotaj) proverboj (11-15). Mi petos helpon tra- 
legi la manskribitajn leterojn kun la tradukoj, kaj la komputilekranajn mi povas 
legi, eĉ se preskaŭ nazotuŝe. Do, ĝis la 15-a de novembro min atingu viaj traduk- 
kontribuaĵoj. Sukcesojn kaj kuraĝon ĉe la tradukado! 

Fakte el ĉiuj specoj de E-lingva aktivado la plej fascine interesa, laŭ mi, estas 
transdoni la rusian menson al aliaj popoloj per E-lingvaj rimedoj. Nur en la dua 
loko de intereseco estas instrui E-ton kaj esperantismon, poste sekvas gvidi kluban 
vivon, partopreni E-aranĝojn, E-legi ktp. Dum mia tuta E-vivo mi revis E-traduki, 
sed estis pli urĝaj postuloj E-agadi kaj nun - transdoni al la movado miajn ĉelegajn 
elnotojn. Sed, ho ve, pro la okulproblemoj mi devas el-blureviĝi... 

P.S. Mi ne eltenis kaj en polemika ardo al V.M. ekvolis rapide kaj ĉulerte mon- 
tri ke laŭliaj neeblaĵoj tamen eblas. Nun mi atendas lian juĝon pri la proponoj: 

6. Parolas ŝvele sed manas ŝtele. Parolon poemas, sed la manoj ŝtelemas. 
Belparolas sed ia manoj ŝteli volas. 

7. Cifonui’ ne stultas, liajsolvoj multas (...stultas, vivo-soivoj...). 

8. Kiu monon celas, lin maldormo veias. Kiu mononpense formas, tiu nokton ja 
ne dormas. Kiu monon ege strebas, ii maidormon noktan ŝvebas. 

9. La paser’ en man’pii bona, oiparu ’, ĉieion sprona. 

10. Edzo kaj edzin ’ kunsortas kaj animon kunan portas. 

Estos interesaj la aprezoj de aliaj REGo-abonantoj, des plej de la eksterlandaj, 
pli-malpli komprenantaj la msan lingvon (min ret-atingi: <anatolog@mail.ru>). 
Cies kritikajn opiniojn mi metos en la lastan priteman artikolon. 

Anatolo Gonĉarov (Krasnojarsk) 


34 




La 25-an de septembro okazis kunveno de REU-Estraro. Jen estas la plej gravaj 
decidoj, faritaj dum ĝi. 

1. Akcepti kotizojn por la jaro 2011. Enkonduki novan kategorion de “mem- 
broj”. 

2. Eldoni Jarlibron por 2010 kaj 2011. Strebata dato - marto 2011. 

3. Lanĉi retan E-vendejon (rekoncepti la Libroservon). Strebata dato - la 01-a 
dejunio 2011. 

4. Lanĉi paperan kasan libron kaj samtempe plu subteni la elektronikan (kun 
statuso de “kopio”). 

5. Subteni la teamon de “Grandaj vortaroj de B.Kondratjev” per la sumo 1500 
rabloj. 

6. Serĉi kaj eventuale koopti novan estraranon por posteno de sekretario. 

Krom tio estis multaj aliaj “preskaŭdecidoj” - planataj aferoj kaj/aŭ agoj, kiuj 

bezonas iom da aldona laboro antaŭ oficiala anonco. Do tio signifas, ke pliaj nova- 
ĵoj aperosjambaldaŭ! 

Grigorij Arosev, la Prezidanto de REU 

HAVANA UK EN LA RETA KINEJO 

Multaj programeroj de la 95-a Universala Kongreso en Havano estis filmitaj, 
kaj la registraĵoj aperos iom post iom en la Reta Kinejo de UEA. La laboro estas 
farata volontule kaj etendiĝos verŝajne tra du-tri monatoj. Kiel la unuajn la fdmisto 
Franciso L. Veuthey finpretigis la programerojn “La nova Estraro sin prezentas” 
kaj “La Centra Oficejo respondas”, kiuj jam estas spekteblaj. 

La programero “La nova Estraro sin prezentas” daŭris 1,5 horojn. En la Reta 
Kinejo ĝi estas dividita en tri partojn. La 50-minuta “La Centra Oficejo respondas” 
estas dividita en du partojn. 

Reta Kinejo de UEA: <www.ipernity.com/doc/97850/home/video>. 

Gazetaraj Komunikoj de UEA 

LA 96-a UK: ALIĜKOMPANJO JAM STARTIS AKTIVE 

Karaj geamikoj! 

La 96-a Universala Kongreso de Esperanto (la 23-an de julio - la 30-an de julio 
2011) okazos en Kopenhago - la ĉefurbo de Danio. Jam aliĝis esperantistoj el 38 
landoj, inkluzive Rusion! La paĝaro de la Kongreso estas <www.96uk- 
kopenhago.dk>. Aliĝi eblas rete ĉe <http://uea.org/kongresoj/uk_alighilo.php>, aŭ 
pleniginte paperan aliĝilon. 

La kongresa kotizo por rusiaj individuaj membroj de UEA estas 120 eŭroj en la 
unua aliĝperiodo (ĝis 31.12.2010). 50% rabaton ĝuas komitatanoj, junuloj, kunuloj 
kaj handikapuloj. La kongresan kotizon kaj membran kotizon eblas pagi rekte al 
CO de UEA, aŭ al Kongresa Peranto. La pagmanieroj en mbloj (laŭ oficiala kurzo 
de Centra banko de Rusio) estas en <http://reu.rn/paghoj/pagmanieroj_eo.html>. 
Estas planata gmpa vojaĝo al la Kongreso per turisma firmao “Samiko” tra 
Finnlando, Svedio kaj Norvegio. Demandojn pri la aliĝo kaj partopreno direktu al 
la Kongresa Peranto Mikaelo Certilov <mikaelo.che@gmail.com>. 

Mikaelo Ĉertilov, Peranto de UEA en Rusio 

UEA GRATULIS LA NOVAN POLAN ŜTATESTRON 

S-ro Bronislaw Komorowski, kiu venkis en la balotado pri la prezidanteco de la 
Pola Respubliko la 4-an de julio, transprenis la oficon la 6-an de aŭgusto. Je tiu 
okazo la Generala Direktoro Osmo Buller sendis al li gratulojn de UEA, dezirante 
al li “multe da sukceso en la plenumado de tiu respondeca tasko por la bono de 
Pollando kaj por la progresigo de harmonio kaj kunlaboro inter la popoloj”. 

“Estis granda honoro al ni pasintjare, ke Vi akceptis esti la Alta Protektanto de 
la 94-a Universala Kongreso de Esperanto en Bjalistoko, kiu estis la ĉefa evento 
por festi la 150-an datrevenon de la naskiĝo de D-ro L.L. Zamenhof, la kreinto de 
Esperanto”, skribis Buller. Li memorigis, ke la temo de tiu UK rilatis al la eldiro de 
D-ro Zamenhof, ke Esperanto celas krei pacan ponton inter la popoloj. Buller 
aldonis, ke la kongresanoj aprezis la mesaĝon de Komorowski al la UK, en kiu la 
Alta Protektanto referencis al tiu eldiro kaj konkludis: “La revo pri paco kaj sekureco 
estas aparte grava kaj signifa. La projekto krei universalan lingvon, kiu ebligu dia- 
logon kaj kompreniĝon inter la popoloj, estas valora paŝo al la realigo de tiu ĉi revo.” 

“Ekde la apero de la unua lernolibro de Esperanto en Varsovio ĝis la regule 
daŭrantaj Esperanto-elsendoj de la Pola Radio Via lando akiris kaj konservas spe- 
cialan lokon en la koroj de esperantistoj”, daŭrigis Buller. “Kun granda ĝojo ni vi- 
das, ke ĝuste Vi, la Alta Protektanto de nia pasintjara kongreso, nun okupas la plej 
altan oficon de Pollando.” 

Gazetaraj Komunikoj de UEA 

USONA ROMANO EN KIU AGAS ESPERANTISTOJ 

Mi ĝojas anonci, ke konata usona verkisto Joseph Skibell publikigis novan 
anglalingvan romanon “A curable romantic”, en kiu agas famaj esperantistoj. La 
aŭtoro estas universitata profesoro pri literaturo, ricevinto de literaturaj premioj, 
kaj li regas Esperanton. Por tiu ĉi romano li konsultis plurajn usonajn kaj eŭropajn 
esperantistojn pri historiaj faktoj kaj lingvaĵo de uzitaj esperantlingvaj frazoj. Mi 
esperas, ke multaj anglalingvaj esperantistoj ne nur plezure legos la romanon, sed 
ankaŭ rekomendos ĝin al siaj neesperantistaj konatoj kaj en diversaj retlistoj. Laŭ 
mia opinio, la libro meritas esperantlingvan tradukon. 

Video kun intervjuo de la aŭtoro, en kiu videblas fotoj de Zamenhof kaj aliaj 
esperantistoj, troveblas ĉe <http://www.vimeo.com/11499484>. Baldaŭ aperos 
sonregistraĵo de la libro fare de la eldonejo “HighBridge”. 

Boris Kolker (Usono) 

FORPASIS LA DOJENO DE LA HONORAJ MEMBROJ DE UEA 

D-ro Arthur Baur (1915-2010) forpasis la 17-an de septembro en Mannedorf, 
Svislando. Elektita en 1980, li estis la dojeno de la Honoraj Membroj de UEA. 
Baur studis en la universitatoj de Zuriko, Upsalo kaj Stokholmo la germanan, ang- 
lan, retoromanĉan kaj islandan filologiojn. Post doktoriĝo li laboris kiel ĵurnalisto 
ĝis sia emeritiĝo. De 1975 li membris en la Nacia Unesko-komisiono de Svislando. 

Baur lernis Esperanton en 1930 en gimnazio kaj fariĝis membro de Esperanto- 
Societo Zuriko, de Svisa Esperanto-Societo kaj en 1939 - de UEA. Jam en 1932 
(ĝis 1933) li ekredaktis la bultenon La Sonilo Malgranda, poste renomitan kiel 
Ĉiulandulo. Li estis prezidanto de Svisa Esperanto-Societo kaj redaktoro de ĝia or- 
gano Svisa Esperanto-Revuo en 1980-1986. En 1959 SES elektis lin sia honora 
membro. Pli ol 40 jarojn, de 1947 ĝis 1991, li gvidis la Esperanto-elsendojn de 
Svisa Radio Internacia, ofte helpata de sia edzino Heidi Baur-Sallenbach (1916- 
2006). Li respondecis pri la informservoj de la 31-a UK en 1939 kaj la 32-a en 
1947, ambaŭ en Berno, kaj pri la gazetara servo de la 64-a en 1979 en Lucerno. 

Okaze de UK en 1939 aperis en redakto de Baur Svisa antologio. Por UK en 
1979 li verkis la libron La fenomeno Svislando, per kiu la sperta ĵurnalisto kreis 
imitindan modelon por similaj priskriboj pri aliaj landoj. Krome li verkis i.a. Espe- 
ranto in 5 Lehrbriefen (1942), Das Problem der internationalen Sprache (1953), 
Esperanto per Post (1958), Deine zweite Sprache (1960), De la utopio al la 
realeco; Von der Utopie zur Wirklichkeit (1976), La retoromanĉa: sorto de la plej 
malgranda nacia lingvo de Svislando (1984), La retoromanĉa: historio kaj 
nuntempo de la kvara nacia lingvo de Svislando (1995), Die Geschichte der Espe- 

ranto-Sendungen aus der Schweiz (1998). En sia lando li famiĝis ankaŭ pro siaj 
regule reeldonitaj lernolibroj de la svisgermana (alemana) lingvo kaj de libroj pri la 
retoromanĉa. 

Gazetaraj Komunikoj de UEA 

KOTIZOJ POR 2011 KAJ NOVAJ MEMBROKATEGORIOJ 

Post detala pridiskuto la Estraro de REU decidis rekoncepti unu malnovan 
membrokategorion kaj akcepti unu novan. 

Unue temas pri “MEMBRO-MECENATO”. 

Fakte estas sama kategorio kiel “individua membro”. Tamen “mecenato” 
ricevas eblecon finance subteni la Union pli, ol tion faras individua membro, sed 
multe malpli, ol tion faras la dumvivaj membroj. 

Due - pri “AMIKO DE REU”. Estas senpaga kategorio. Celgrupo estas esper- 
antistoj, kiuj dum longa tempo ne aktivis kaj ne multe orientiĝas en la nuna 
movado, sed havas ĝenerale pozitivan rilaton al Esperanto, E-movado kaj REU. 
Invitante ilin fariĝi “Amikoj de REU”, ni povos vidi, kiom da aktivaj membroj 
REU potenciale havas, kaj samtempe la “amikoj” povos observi aktivadon en la 
Unio kaj sekvajare jam fariĝi membroj. Grava nuanco estas, ke “Amikoj de REU” 
ne aperos mem - necesos inviti kaj agiti siajn malnovajn konatojn. Samtempe se 
reaktiviĝonta esperantisto deziros tuj fariĝi “Mecenato” - tian deziron necesas 
plene subteni. Laŭ la Statuto, membroj devas pagi kotizon, pro tio “Amiko de 
REU” ne povas nomiĝi, ekzemple, “membro-simpatianto”, kaj sekve ne havas 
voĉdonrajton dum REU-konferenco. Sed “Amikoj de REU” ricevas emfazitan par- 
toprenrajton. 

Kroma novaĵo estas stimulo al ĝustatempa pago de kotizo. La diferenco estas 
tuj videbla, do ne necesas pliaj klarigoj. NB! Pagante la jarkotizon antaŭ la 28-a de 
febmaro vi ne nur helpas REU, sed ankaŭ ŝparas iom da propra mono. Se oni pagas 
la kotizon ne persone al la kasisto, la dato de pago estas kontrolata laŭ poŝtkvi- 
tanco. 

Konkretajn sumojn de la kotizoj vidu sube. 

Grigorij Arosev, la Prezidanto de REU 

NOVAJ REU-MEMBROJ POR 2010 

DUMVIVA MEMBRO 

Derjugin Aleksandr (Saratov) 

INDIVIDUA MEMBRO 

Klementjeva Tatjana (Perma reg.) 

Plena aktuala listo de la membroj 
troveblas en la ttt-ejo de REU laŭ la adreso 
<http://reu.ru/index.php?dok=membrolisto>. 


Korekto : En la antaŭa numero de la 
“Bulteno de REU” en la listo de aliĝintaj 
kolektivoj la Dimitrovgrada E-klubo estas 
indikita kun erara nomo. La ĝusta nomo 
estas “Verda suno”. 

KOTIZOJ DE REU/REJM POR 2011 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Individua kotizo - 200 rub. ĝis la 28-a de febmaro 2011 (por ekster-KSS-anoj - 
20 eŭroj), 250 mb. ekde la 01-a de marto 2011 (por ekster-KSS-anoj - 25 eŭ- 
roj); inkluzivas la membrokarton, Jarlibron/Manlibron de REU, Bultenon de 
REU en elektronika formo (laŭpete - en la papera) kaj aliajn informojn de 
REU, voĉdonrajton en Konferenco de REU, rabatojn en E-aranĝoj de REU. 

Mecenata kotizo - 500 rub.; inkluzivas ĉion la saman kiel por la individua kotizo, 
krom unu escepto: sur la membrokarto estos skribita “Mecenato de REU”. 

Dumviva kotizo - 5000 mb. (por ekster-KSS-anoj - 500 eŭroj); inkluzivas ĉion la 
saman kiel por la individua kotizo dum la tuta vivo. 

Familia kotizo - 100 rub.; inkluzivas la membrokarton, voĉdonrajton en Konfer- 
enco de REU, rabatojn en E-aranĝoj de REU. La familiajn kotizojn rajtas pagi 
samadresaj parencoj de individuaj, dumvivaj aŭ mecenataj membroj. 

Kolektiva membrokotizo - 70 mb. por ĉiu aligita membro (la aliĝintaj kolektivoj 
pagas minimume por 5 aligitaj membroj); inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 
aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en Konferenco de REU, rabatojn en E-aranĝoj 
de REU por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la kolektivo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi al REU. 

Amiko de REU - senpage; inkluzivas partoprenrajton (sen voĉdonrajto) en Kon- 
ferenco de REU, Bultenon de REU en elektronika formo kaj aliajn informojn. 
Oni rajtas aliĝi kiel “Amiko de REU” nur unufoje. Persono, sin anoncanta 
“Amiko de REU”, devas plenigi aliĝilon kaj mencii sian retadreson. 

Rabatita abono de REGo - 400 rub. (ekster Rusio - 20 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ĉiuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilojn, rublajn kotizojn kaj rabatitajn abonpagojn por REGo sendu (poŝtmandate) 

al: Meprn.ioBV Mnxanjiy KoiicianiHHOBHuv, a/si 21, O/ihhhobo-6, 143006 

MocKOBCKaa oo.iaci i,; aŭ uzu aliajn pagmanierojn listigitajn ĉe <http://reu.ru>. La 

eŭraj kotizoj pagendas al la konto reua-p ĉe UEA. 

REGo - NOVA ABONKOSTO KAJ NOVA ABONEBLECO 

Saluton, estimataj legantoj! 

Kun bedaŭro mi devas anonci, ke la abonkosto de REGo por la sekvanta jaro 
denove altiĝos, gi estos 450 rubloj (por la loĝantoj de KSS-landoj, por ĉiuj ceteraj 
- 25 eŭroj), por la membroj de REU - 400 mbloj (por la rusianoj, por ĉiuj ceteraj - 
20 eŭroj). Tiu sumo kovras nur la nunajn elspezojn por preparo kaj eldono de la 
gazeto, kiuj sekvajare pro la inflacio estos eĉ pli grandaj. 

Tamen estas ankaŭ bona novaĵo. Por la interesiĝantoj, kiuj deziras nur legi la 
enhavon de REGo, sed ne nepre havi ĝian paperan varianton, estas enkondukita 
eblo aboni la gazeton elektronike. Tio signifas, ke la abonanto retpoŝte ricevados 
ĉiujn freŝajn numerojn de REGo (en la pdf-formato) en la sama tago, kiam la pa- 
pera varianto estos dissendita. La elektronika abono por 2011 kostos 200 rablojn 
aŭ 5 eŭrojn (por ĉiuj abonantoj sendepende de la loĝloko). Sufiĉas nur kun la 
transsendo aŭ transdono de la abonkosto informi min pri la aktuala retadreso. 

Mi esperas, ke vi daŭre restos kun REGo! 

Garik Kokolija, la redaktoro de REGo 

IJK EN UKRAINIO 

La unuan fojon IJK okazos en Ukrainio - la plej granda laŭ la teritorio lando de 
Eŭropo. TEJO akceptis la inviton de Ukrainia Esperanto-Asocio kaj de ĝia junulara 
sekcio - ULEJ. 

La Internacia Junulara Kongreso (IJK) estas la oficiala ĉiujara kongreso de 
TEJO kaj kutime fariĝas la plej granda junulara Esperanto-renkontiĝo de la jaro en 
la mondo. Gi okazas tradicie dum unu semajno en julio aŭ aŭgusto, plej ofte tuj an- 
taŭ aŭ post UK, kaj kutime ĉeestas ĝin ĉirkaŭ 300 gejunuloj. 

IJK-on invitas kaj organizas landa sekcio aŭ alia Esperanto-organizo, post pub- 
lika alvoko kaj decido de la estraro de TEJO. Generalajn demandojn pri IJK re- 
spondas la oficejo de TEJO <oficejo@tejo.org>. La nokta vivo, la dancado, la bona 
etoso sed ankaŭ la renkontoj, la prelegoj, la seminarioj kaj la laborgmpoj - tio estas 
la programo de la intensa semajno, kiun ĉiu junula esperantisto spertu! IJK estas la 
plej grava evento de la jaro por la esperantista junularo. 

LA PROGRAMO. Gi promesas esti riĉa kaj varia: koncertoj de konataj kaj ne 
tre konataj artistoj, diversaj konkursoj, tutaga ekskurso tra la malnova Kievo - urbo 
kun 1500-jara historio, variaj sportaj ludoj kaj konkuroj, teatraĵoj ktp... Vin atendas 
ankaŭ koncerto de kantanta akademiano de AdE - Paŭlo Moĵajev. Certe ne mankos 
diversnivelaj kursoj far interesaj diversnaciaj instmistoj. Ankaŭ la instmistoj povos 
perfektigi sian instrunivelon. Estas preparataj kondiĉoj por okazigi futbalmatĉojn 
inter esperantistoj de orienta kaj okcidenta Eŭropo kaj iu loka teamo. Ne restos sen 
la prizorgo niaj la plej junaj partoprenontoj - speciala teamo jam prepariĝas por 

renkontiĝo kun ili. Pli detalan programon kaj aliajn utilajn informojn vidu en IJK- 
paĝaro <http://ijk-67.retejo.info>. 

Gravas! Ni decidis, ke necesas maksimume uzi la fakton mem de okazigo de 
IJK - ni preparas 3-tagan antaŭkongreson por ke politikemaj esperantistoj renkon- 
tiĝu kun ĵurnalistoj, politikistoj, partoprenu en “Ronda tablo” kaj en aliaj seriozaj 
aranĝoj. Por dezirantoj pli detale konatiĝi kun Kievo, viziti muzeojn, ekspoziciojn, 
teatrojn ni proponas la postkongresan periodon. La dezirantojn povos esti akcepti- 
taj ĉe Nigra maro far esperantistoj de Jalto - interesaj ekskursoj, naĝado, ripozo 
post IJK-aj streĉoj... 

LA EKSKURSO. Ni planas proponi al vi 6-8 variantojn de tuttaga urba ekskurso. 
Vi nepre vizitos historiajn lokojn el la 11-a jarcento: la katedralo de Sankta Sofia kaj 
Kievan Kavernan Laŭron - viran monahejon kun interesaj muzeoj, la plej belan 
Vladimir-katedralon, “Oran pordegon”, promenos tra strato-artgalerio - t.n. “Kieva 
Montmartro”, subĉielan muzeon de popola arkitekturo “Pirogovo” ktp. 

Ni penos okazigi IJK-on tiel, ke ĝi longe restu en ĉies memoro. 

Mikaelo Lineckij, estro de LKK 

ESPERANTA ORĜANIZAĴO POR UN EKFUNKCIAS 

En la UK en Havano estis anoncita la fondo de la organizaĵo Esperanto por UN, 
kiu laboros por altigi la profdon de Esperanto ĉe Unuiĝintaj Nacioj kaj por disvas- 
tigi informojn pri UN inter la esperantistoj. 

UEA havas formalajn rilatojn kun UN kaj Unesko jam ekde 1954. Per sia 
oficejo en Novjorko UEA flegas tiujn kontaktojn. Laborgmpoj en Parizo, Genevo 
kaj Vieno faras similan laboron. De tempo al tempo UEA prezentas sian vidpunk- 
ton pri lingvaj demandoj en kunsidoj kaj konferencoj de UN kaj Unesko. UEA 
ankaŭ mem organizas konferencojn kaj seminariojn en Genevo, Novjorko, Parizo 
kaj aliloke por atentigi pri la valoro de Esperanto kiel neŭtrala komunikilo inter la 
homoj kaj pri la problemo de lingva malegaleco ĝenerale. 

La nova organizaĵo klopodos kreskigi subtenon por la laboro de UEA ĉe UN kaj 
Unesko. Por sistema informado pri UN inter la esperantistoj ĝi lanĉos Esperantan 
retpaĝaron pri UN kaj Unesko. Gi argumentos por subtenado de UN per informado al 
la publiko pri ĝia valoro, instmado pri UN en la lemejoj, konsciigo pri la valoro de 
internacia ordo, kaj laboro por atingi la Jarmilajn Evoluigajn Celojn. Detaloj pri 
membriĝo, retpaĝaro kaj agadplano de Esperanto por UN estos publikigitaj baldaŭ. 

Gazetaraj Komunikoj de UEA 

9-a INTERNACIA HIMALAJA RENKONTIĜO 

Nepala Esperanto-Asocio ĝojas anonci la 11-tagan Internacian Himalajan 
Renkontiĝon (en febmaro-marto de 2011) por konigi sian landon al alilandaj es- 
perantistoj. Apenaŭ ekzistas iu lando en la mondo kiu povus rangi samnivele kun 
Nepalo rilate al natura, etna kaj kultura diverseco. Partoprenante la Renkontiĝon, vi 
havos ŝancon formi vian propran bildon de la lando kaj samtempe konatiĝi kun lo- 
kaj kaj alilokaj esperantistoj kiuj partoprenos la samajn programerojn. Ni bonveni- 
gas ankaŭ homojn kiuj volas komenci lerni Esperanton dum la Renkontiĝo. 


41 





La programo estas planita por ke ĝi taŭgu al ĉiuj aĝgmpoj. Dum la restado vi 
loĝos en bonkvalita hotelo en Katmando kaj en komfortaj gastejoj dum la piedvo- 
jaĝo. Ciuj manĝokostoj kaj aliaj similaj kostoj, krom asekuro, estas inkluzivitaj en 
la aliĝokosto. La kotizo estas kalkulita nur por kovri kostojn, ne por gajni monon. 

Vi pasigos la unuajn kaj lastajn tagojn de la Renkontiĝo en Katmando-valo, kie 
situas la ĉefurbo de Nepalo. Gian riĉan kulturan pasintecon atestas la tieaj historiaj 
distriktoj kaj monumentoj, notinde tiuj de la plej grandaj urboj: Katmando, Bhak- 
tapuro kaj Patano. Tie vi povos vidi kiel nevaroj kaj tamangoj, la originaj etnoj de 
la valo, restas fidelaj al siaj jarcentaj tradicioj malgraŭ multflanka moderniĝo de la 
valo. Ci-foje vi povos ekkoni la kulturon kaj vivmanieron de tiuj homoj. 

La ĉefa parto de la Renkontiĝo estos vojaĝo (plejparte piedmarŝo) al la regiono 
je preskaŭ 20 kilometroj nordoriente kaj oriente de Katmando-valo. Dum la mar- 
ŝado vi trapasos plurajn lokojn plenajn de vidindaĵoj, inkluzive Cisapani, Nagarkot, 
Dhulikhel kaj Namo Buddha. Ce la horizonto estos mondfamaj montirceloj de 
Nepalo, kreantaj majestajn vidojn de Himalajo. 

La piedvojo inter Sundariĵal kaj Cisapani pasas plejparte tra neloĝata arbara 
parto de Ŝivapuri Nacia Parko. La tereno tie estas kovrita de arbaro kaj punktita de 

diversaj sovaĝaj floroj inkluzive rodo- 
dendron, la nacian floron de Nepalo. Vi 
ankaŭ ĝuos vidojn de nigraj simioj, 
cervoj ktp kaj diversaj specioj (pli ol 
250) de montaraj birdoj. Je la komenco 
vi povos observi la vivon kaj kulturon 
de etna popolo, la tamangoj. La taman- 
goj, oni opinias, devenis de Tibeto, kaj 
ili estas konataj kiel senafekta kaj hon- 
esta popolo. Plejparte ili estas tradicie 
terkultivistoj kaj bredistoj. Ili havas distingajn lingvon, domstilon, vestojn, or- 
namojn kaj kutimojn, kaj estas aparte famaj pro siaj ravaj dancoj kaj muziko. 
Plimulto de ili vivas sur altaj deklivoj sude aŭ okcidente de la riveroj Bhotekoŝi kaj 
Triŝuli. La vivo de tiu montpopolo estas modesta, ĉar la laboro sur la deklivoj estas 
penega. Ilia religio similas al Bon, la antaŭbudhisma doktrino de Tibeto. 

Lumbini estas la naskiĝloko de Budho. Fama kolono de Aŝoka, Majadevi tem- 
plo, la lago kie Budho naskiĝis kaj ŝtono indikanta la precizan lokon kie li naskiĝis, 
troviĝas ĉi tie konservitaj. Aliaj famaj najbaraj lokoj estas Kapilavastu, Ramgram 
kaj Niglihava. 

La kotizo estas 650 usonaj dolaroj por unu persono. La menciita kotizo validas 
por dulita ĉambro. La kotizo inkluzivas manĝojn kaj loĝadon dum la tuta pro- 
gramperiodo. Se vi interesiĝas pri la aranĝo, bonvolu peti aldonajn informojn kaj 
aliĝilon ĉe <nespa_bharat@hotmail.com>, <pos.subedi@gmail.com>, 
<luno 1962@gmail.com>. 

(individuaj-membroj) 


La 9-an de aŭgusto en Baku forpasis 
Shaig Bahramoglu (kiun multaj ekssove- 
tiaj esperantistoj konis kiel Ŝaik Mame- 
dov). Li estis konata sovetia E-aktivulo, 
la plej aktiva azerbajĝana esperantisto, 
fondinto kaj prezidanto de Azerbajĝana 
E-Asocio, redaktoro de la gazeto “Sove- 
tia Esperantisto”, unu el la plej konataj 
azerbajĝanaj ĵurnalistoj. (Esperanto) 

44444444444444444444444 ku/tura revuo 
Mikaelo Bronŝtejn 
La urbo Goblinsk 

04.04.199... dimanĉo 

Dimanĉvespere Eva kaj Maksim estis ĉe festo- 
tablo en hejmo de Lazar. La kvardek trian 
naskiĝtagon de la bofrato de Maksim ili festenis 
en malvasta familia rondo. Varmis en la ĉambro, 
pro tio la viroj, ĉe ina permeso, malbutonumis la 
ĉemizojn ĉegorĝe - antaŭ tio Maksim estis de- 
metinta sian kravaton - kaj nun plenkomforte in- 
staliĝis en fundo de vasta anguldivano. Granda 
vizaĝo de Lazar ruĝiĝis pro kelkaj vodkodozoj kaj 
abunda postmanĝo; gutetoj de ŝvito perle rebrilis 
sur ĝi, sur iom taŭzita krispa nigra buklaro sur- 
kape kaj sur ne malpli krispa hardenso, videbla 
fende de la ĉemizo. Lazar estis preskaŭ kontenta. 

Edzino de la naskiĝulo, tridekkvinjarulino Polina, aŭ Priva, kiel judmaniere nomis 
ŝin Lazar, estis dotita per speciala beleco de sia gento: svelta staturo, post nasko de 
du infanoj modere kaj seksloge vastiĝinta en femura kaj bmsta zonoj, iom oblonga 
vizaĝo kun absolute korektaj trajtoj kaj senfundaj nigraj okuloj, ornamita per densa 
ŝaŭmo de korvokolora hararo... Eva, kiu antaŭ dek jaroj, estante pli alta kaj harmo- 
nia, digne konkuris kun ŝi pri ĉarmeco, nun cedis al la bofratino, pace akceptinte 
ŝian superecon. Cetere, la edzino de Lazar posedis pliajn gravajn dotojn. Ŝia su- 
perba kuirarto, parte heredita de la patrino, sed parte akirita per scivola eksperi- 
mentado, en ĉiu ajn tempo, sendepende de fridujenhavo, garantiis al manĝoj, kui- 
rataj de ŝi, elstare bonan guston. Sed la plej grava naturdoto estis ŝia toleremo pri la 
plej tikla problemo. Informita pri oftaj virinatencoj kontraŭ ŝia Granda viro, sam- 
kiel ankaŭ pri lia cedemo al tiuj atencoj, Polina simple fermis siajn senfundajn oku- 
lojn al la peketoj de Lazar, memfide kaj prave opiniante tiujn ne danĝeraj por la 
familio, kaj, sekve, pardonindaj. 

Ŝiaj infanoj kun aliĝinta Pavlik post satmanĝo de frandaĵoj pace ludis en infanĉam- 



1 Ĉapitroj el la nova romano, kiu baldaŭ aperos en la eldonejo “Impeto”. Antaŭaj ĉapitroj el 
tiu ĉi verko estis publikigitaj en REGo JV 2 JV 2 3 (40), 3 (46), 5 (48), 2 (51), 5 (54), 2 (57), 3 
(58), 4 (59). (La red.) 

breto. Ŝia Granda viro kaj la parencoj kunsidis ĉe ŝiaj salatoj, peklitaĵoj, rulaĵoj, stufaĵoj 

kaj kukoj - apetitvekaj, langologaj, frandindaj. Cio estis en ordo ĝis certa momento. 

- ... do hodiaŭ ni ne timu dikiĝon, Eva, - gaje parolis Polina. - Unue, ĉiujn 
pladojn mi kuiras kun minimumo da graso aŭ oleo. Due, almenaŭ en mia hejmo 
permesu al vi manĝeti iom pli ol vi kutimas. Jen - prenu plian fiŝpecon farĉitan 
- mi garantias, ke neniu mastrino en nia urbo havas tiun recepton... 

- M-m-uhu! - murmuris Maksim, maĉante. - M-mi jam la trian pecon forfrandis. 

- Priva, pri kio vi parolas entute?! - Lazar levis la pezan kapon de sur mola di- 
vana apogilo. - La pasintjara popolnombrado montris nur dek sep judojn ĉi tie, 
en la urbo kun sesdek kvin mil loĝantoj. Mi pretas veti, ke ĉiuj sesdek kvin mil, 
krom vi, kompreneble, eĉ imagon ne havas pri kuirmetodo de tia fiŝplado... Do 
ni rapide plenigu la glasojn kaj tostu vin! 

- Mi akceptas, mia Granda viro, - diris Polina. - Almenaŭ por igi Evan post- 
manĝi. Vidu, ŝi manĝas, kiel pasero! Eva! Morgaŭ vi tutegale kurados en via in- 
fanvartejo, do forbmligos ĉion, kion vi manĝas nun... 

Vizaĝo de Eva subite morniĝis. Ŝi englutis salivon, kvazaŭ subpremante ekploron. 

- Mi ne kurados morgaŭ, - post paŭzo elparolis ŝi. - Nek postmorgaŭ... neniam 
plu. La vartejo estas likvidita. 

- Damnitaj porkaĉoj! - levis la voĉon Lazar. - Do ili tamen faris tion! Sed kio es- 
tos ekde nun en la konstmaĵo? 

- Mi ne scias ĝuste, - respondis Eva. - Onidire, la urba impostoficejo... aŭ, eble, 
la elektrodistribua kompanio... Cu por mi gravas tio?! 

Larmoj tamen aperis rande de ŝiaj okuloj. Polina aliris ŝin, brakumis konsole. 

- Nu-nu, franjo... Iun laboron ni trovos por vi, - ŝi diris. 

- Kian?! - despere eksklamaciis Eva. - Cu tiun de vendistino en via butikaĉo?! 

Polina, oficanta kiel librotenisto en unu el provizvendejoj de la urbo, paŭtis. 

- Kial ne? - diris ŝi kun klara ofendo en la voĉo. - Estas estimata kaj pli-malpli 
bone salajrata ofico... 

Negranda familia skandaleto estis maturiĝanta, ĉar nun estis Eva, kiu paŭtis. 

- Dum dek sep jaroj!.. - ŝi elploris. - Priva! Dum dek sep jaroj! Mi venis tien 
knabinaĝe tuj post fino de speciala mezlernejo... poste aldoniĝis tiu elĉerpa ko- 
responda studado en la universitato... vi scias ja! Dek jarojn mi direktoris tiun 
infanejon - kiajn dek jarojn! Kun eta Pavlik! Elbatante provizaĵojn por la in- 
fanoj, medikamentojn, meblojn... Kiom da nervoj kaj fortoj tio kostis al mi - ĉu 
ili ne scias!? Sed nun ili diras: “Dankon, vi bone laboris, sed via klero, via 
sperto ne plu estas bezonataj ĉi tie”. 

- Efektive, ili estas porkaĉoj! - diris Polina. - Sed vane vi ploras, franjo! Des pli - 
vane vi ofendas min. Se ne volas vi en la vendejon - estas alia bona solvo. Agitu 
viajn virojn kaj - ek en Peterburgon al Izmajlovskij du! 1 Duonjaron vi atendos, 
nu, eble, jaron... sed poste... 

- Certe, kara, vi proponas misterajn aĵojn... - Eva intervenis, viŝinte la vangojn per 


1 En Izmajlovskij avenuo, domo 2, situis konata hebrea kulturcentro, prizorganta ankaŭ la 
aferojn pri elmigro en Israelon. 

tuketo. - A1 kia Izmajlovskij?! Jen sidas unu el miaj viroj, la dua dume nenion de- 
cidas. Do demandu tiun ĉi rekte: Maksim, kion vi opinias pri Izmajlovskij? 
Maksim misglutis viandopecon kaj ektusegis, ruĝiĝante. Lazar levis manegon kaj, 
liaopinie neforte, batetis la dorson de Maksim. La kompatinda batito kunpremiĝis 
kaj kurbiĝis pro doloro kaj diris “O-oh!”, retrovante spiron. 

Efektive, la propono pri transloĝiĝo al Israelo estis kelkfoje voĉigita de Eva dum 
familiaj diskutadoj, sed ĉiufoje Maksim bmske ĉesigis tiun temon, dirante, ke eĉ 
aŭdi li ne volas pri tio. Transloĝiĝo eĉ pli simpla kaj realigebla - al Peterburgo, kiu 
logis per pliaj eblecoj de bone pagata laboro, per pli klara studperspektivo por Pav- 
lik, per teatroj, koncertejoj, ekspozicioj kaj ceteraj normalaj logaĵoj de la grandurbo 

- ĉiu ajn transloĝiĝo estis rompo de kutima vivoritmo, amikaj ligoj kaj... entute ne 
estis akceptebla por Maksim. Des pli, se temis pri Israelo... 

- Mi havas neniun opinion pri Izmajlovskij, - li elparolis finfine, - ĉar mi eĉ pensi 
ne volas pri tio. Se vi ĝis nun ne sukcesis pristudi min atente, rigardu nun: ĉu mi 
almenaŭ je du kopekoj similas judon? Same Pavlik - de vi nur la okulojn li he- 
redis... Kion mi fam tie do? 

- Labom, Maksiĉjo, laboru! Samkiel ĉi tie! - Lazar denove levis la manegon por 
batkaresi la bofraĉjon, sed Maksim haltigis ĝin enaere. 

- Jen absurda ago! - deklaris li kun rideto. - Labom ĉi tie, labom tie! Se oni 
promesus al mi, ke tie mi per la virilo pirojn rikoltos 1 , kaj salajros bone per tiu 
okupo... tiam mi ekpensus. Kaj eĉ tio, verŝajne, ne estus akceplebla por mi... pro 
troa varmego! 

- Maksim! - paliĝis Eva. - Mi sen ŝercoj parolas nun. Se vin ne zorgigas estonto 
de via fdo, volu pensi almenaŭ pri mi - kion mi faros ĉi tie sen laboro? 

- Serioze ni jam parolis pri tio, Eva, - diris Maksim. - Iel ni solvos la problemon 
pri via laboro. Nun trankviliĝu, ripozu almenaŭ dum semajno... poste ni agu 
kune. Sed koncerne la forveturon mi ripetu: mi loĝas en mia urbo kaj mi estas 
certa, ke mi sentos min perfekte nur tie ĉi. 

- Ha! - muĝis Lazar. - Estas stranga sinteno por esperantisto! Maksiĉjo! Vi estas 
civitano de la mondo! Se mi havus eĉ duonon de via kapablo pri lingvostudoj, 
mi sen hezito estus forveturonta de nia Viĉjo, kaj de nia privatigo damnita... ka- 
blojn kaj motorojn mi certe trovos ĉie ajn. 

- Balbutado infana - ne kredu lin, Maksim, - diris Polina, forsvingante la edzon. 
- Alian kaŭzon li havas por ne iri al la historia patrujo. Multe pli gravan kaŭzon. 
Li timas, ke tie li ne sukcesos trovi tiajn rusajn virinojn, sed sen ili - ho, sen ili 
mia Granda viro velkos kiel tloreto en dezerto! 

- Ha-ha-ha! - gake ridegis Lazar. - Virinoj ĉie restas virinoj! Cu ne, fraĉjo? Ja ni 
ankoraŭ ne tostis je ilia sano kaj ĉarmo! Do ni levu la glasojn je niaj virinoj... 
ĉeestantaj ĉi tie kun ni! 

- Dankon, kara, - mokride diris Polina, - ke vi ne forgesis precizigi... 

Lazar malplenigis sian glaseton, prenis pecon de kuko, farĉita per viando kaj ovoj, 
kaj ekmaĉis, ame rigardante la edzinon. 


1 Rusa obscenaĵo por neniofarado. 

- Ĉesu, virino, - finmaĉinte, diris li kun pura tenero. - Vi estas mia sola amata 
virino. Kaj por ĉiam! Sed, se ĉiuj vi scivolas, mi povas komuniki, ke ĉe mia last- 
foja oficvojaĝo Peterburgon, - vi memoras, Maksiĉjo, - por akiri komutilojn, mi 
ja estis vizitinta tiun Izmajlovskij du. 

- Kaj?.. - diris Maksim. 

- Sen “kaj”! - gaje krietis Lazar. - Ĉio estas en ordo! Oni rakontis al mi pri diversaj 
transloĝigaj programoj... oni diris, ke finmonate venos speciala konsulo, kiu ok- 
upiĝas pri tio, do se mi ne perdos mian intencon, mi venu por paroli kun li pli detale. 

- Bele-ega novaĵo! - mire elparolis Maksim. - Do via intenco estas lasi min ĉi tie 
por ke mi sola kontraŭstam ĉion... 

- Mi tute ne multe helpas vin, fraĉjo, en via kontraŭstarado, - rebatis Lazar. - Ĉar 
ne tro verve vi kontraŭstaras. Krom tio, mi ĉiam estas rememorigata pri miaj du 
ursidoj... Tuj vi vidos. Mi volas danci! 

Li esksteratende vigle leviĝis de sur la divano, ŝaltis magnetofonon kaj kavalirece 
faris per la kapo invitgeston al Polina. Si leviĝis, facile riverencetis responde kaj 
metis la manojn sur ŝultrojn de la edzo. Eva rigardis al Maksim, kaj ili samtempe 
eliris de ĉe la tablo, pare okupante placeton en nevasta restaĵo de la ĉambrospaco. 

- Danci! Danci! - la infanaro aperis en la ĉambro, aŭdinte la muzikon. La gefiloj 
de Lazar kun Pavlik, preninte manojn unu de la alia, faris rondon kaj ekdancis 
kune, lasante por la gepatroj, eble, dumetran areon ĉe la muro. 

- Jen estas ili! - gaje kriis Lazar. - Miaj ursidoj! Cion mi faros por ili! 

La ursidoj respondis al paĉjo per same gaja jelpado. Bruo fortiĝis en la ĉambro, sed 
tamen tra tiun ĉi bmon ĉiuj ekaŭdis telefonsonoron, venintan el la antaŭĉambro. 
Lazar lasis la edzinon, zorgeme preteriris la infanaron, karesinte per la manego unu 
blondan kaj du nigrajn kapetojn, kaj fermis la pordon post si. Post du-tri minutoj li 
revenis. 

- Nur rememom la diablon - jen ĝi estas! - elparolis li per stranga tono. - Iru, 
fraĉjo, estas via vico. 

- Ĉu Viĉjo? - demandis Maksim. 

Lazar kapjesis senvorte. 

- Bonan vesperon! - diris Viĉjo en la aŭskultilo. - Ankaŭ vin mi gratulas, Mak- 
siĉjo, okaze de via familia festo. Ke vi satmanĝis, mi estas certa - Polina ne 
lasus vin sen manĝo. Sed ĉu vi jam satdrinkis? 

- Bonvesperon, Viĉjo, - respondis Maksim. - Ĉu vi telefonas por informiĝi pri 
mia sanstato? 

La aŭskultilo ekridis. Poste Viĉjo iom silentis, pripensante bonan ekon de la parolo. 

- Do, - li diris, - estas mia grava peto, Maksiĉjo... M-m... tamen ne pri tio mi ko- 
mencu... Mi aŭdis vendrede en la urbodomo, ke estas likvidita la infanvartejo de 
via Eva... Samtempe mi informiĝis tie, ke Nemiŝkina, la direktorino de la 
vartejo “Suneto”, emeritiĝas post semajno. Bonŝance, mi eksciis tion ĝus- 
tatempe por tuj proponi vian edzinon al la vaka posteno. Ha? Ĉu vi opinias, ke ŝi 
konsentos okupi la postenon? 

- Si konsentos, - respondis Maksim. - Kion kostas tiu komplezo? Mi supozas, ke 
nun vi faros al mi proponon nerifuzeblan... 

La aŭskultilo denove elŝpmcis ridon de Viĉjo. 

- Ne timu, Maksiĉjo! - li diris vigle. - Nenio grava. Mi nur petu vin morgaŭ 
alveni en mian kabineton je la deka. 

- Por kio? - demandis Maksim. - Cu la marda planumo ne sufiĉas? 

- Ne por planumi, - insiste, kvazaŭ enkapigante la problemon, diris Viĉjo. - Por 
kunsido de la privatiga komisiono. 

- Sed mi ne estas membro de la komisiono, - mire elparolis Maksim. 

- Jam estas, - firme diris Viĉjo. - La urbodomo avertis min, ke devas esti ne kvar, 
sed kvin membroj. E1 diversaj fakoj. Do al mi kaj al la virina triopo mi proponis 
aligi vin. Nina Dmitrijevna jam korektis la dokumentojn. Cu konsent’? 

- Hm... konsent’, - respondis Maksim. 

- Dankon, Maksiĉjo, mi ne havis dubon pri via pmdenteco, - diris la aŭskultilo. - 
Daŭrigu la festadon. Gis morgaŭ. 

05.04.199..., lundo 

Vane Maksim konsentis hieraŭ trinki tiun ĉampanon kun glaciaĵo post jam trinkitaj 
vinoj kaj vodko. La kompatinda kapo per prema doloro precize indikis la lokon, 
kiun trafis la ĉampano. Tiu ĉi loko situis proksime al la maldekstra tempio; la 
doloro tie estis pulsanta regule, kaj ĉiu ekpulso estis, kvazaŭ piko, precize en la 
cerbon. Maksim provis helpi sin per frotetado de la tempio, de ambaŭ tempioj, de 
la frunto - kun nula efiko. La kruroj estis vataj, apenaŭ irkapablaj, malobeemaj, kaj 
se li devintus stari, tiuj fremdecaj kruroj certe perfidus lin. Ankaŭ la buŝo... Post 
pena vekiĝo Maksim brosadis la dentojn, verŝajne, dum dek minutoj, poste elmaĉis 
kaj forkraĉis kvin maĉgumetojn, tamen eĉ nun li sentis pli kaj pli fortan fiodoron 
en la buŝo, do nenioman deziron malfermi ĝin. Cu same Lazar? Ho ne, Lazar de- 
matene aspektis en la metiejo kiel kukumeto freŝa! Por lia amplekso la eltrinkita 
dozo estis apenaŭ damaĝa. 

Cu oni ne kompatu la homon en simila stato? Oni, eble, kompatu, sed Viĉjo hodiaŭ 
estis tute ne kompatema. Eĉ sen aludoj aŭ petoj flanke de Maksim la direktoro tuj 
faris ĝustan konkludon pri la stato de sia subulo, sed nur komentis duonvoĉe kun 
mokridetaĉo: “Kiu ne drinkas, tiu ne stinkas...”. Duonvoĉe, jes, ĉar la komento 
sonis en la direktora kabineto antaŭ eko de la oficiala kunsido de la “Komisiono pri 
transformo de “Rusoplast” en malfermitan akcian societon”, aŭ, kurte - de la priva- 
tiga komisiono. 

Eble, oni rajtas dormeti dum la kunsido? Tutegale ja Maksim estis invitita ĉi tien 
por “roli meblon”, t.e. por kompletigi la kvanton, bezonatan por plenrajta ko- 
misiono, kaj por meti sian subskribon en la fino de la kunsido. Kelkfoje Maksim 
provis fermi la okulojn, apoginte la kapon sur ambaŭ polmoj, sed ĉiufoje kaŝe 
farata, sed forta puŝeto de apudsidanta Nina Dmitrijevna revenigis lin al la konscio 
pri fieco de la ekstera mondo... De la mondo ekstera, sed ne de Nina Dmitrijevna 
persone. Konscienco de Maksim ĉiufoje sufloris al li, ke li devas neniom ofendiĝi, 
ĉar Nina Dmitrijevna pravas... kaj amiĉjo Viĉjo pravas, kaj, damne-sakre, ĉiuj pra- 
a-avas! Nur li kun lia doloranta kompatinda kapo estis tute malprava hodiaŭ. 

Fakte, ankaŭ Viĉjo ne devus hodiaŭ fari ion plian, krom “roli meblon”... Ci-foje li 

estis sidanta demokrate - ne ĉe sia direktora tablo, sed ĉe la longa, porsubula. 
Apud li sidis Maŝa, hodiaŭ nomata nur Maria Mihajlovna, poste - Kira Leoni- 
dovna. Aliflanke de la tablo, vid-al-vide kun Kira, sidis Maksim, Nina Dmitrijevna 
estis kontraŭ Maŝa, sed kontraŭ la direktoro okupis seĝon la plej grava persono por 
hodiaŭ. La persono estis efektive grava - ĉar “Rusoplast” estis la unua ŝtata entre- 
preno, privatigata en la urbo, speciale por kontroli distribuan proceduron de la ak- 
cia kontrolstoko alvenis el Peterburgo vicprezidanto de la regiona Komitato pri la 
privatigo. La personon oni devis konsideri ino, malgraŭ ke tiu apenaŭ posedis 
kutimajn inajn trajtojn kaj vestis rigoran grizan kostumon kun deputita insigno sur- 
bordere. La ino havis blankan bluzon kaj preskaŭ same blankan vizaĝon kun bo- 
rantaj okuletoj sub rufa maldensa hararo. La ino estis prezentita de Viĉjo al la ko- 
misiono. Sia nomo estis... Maksim jam forgesis ŝian nomon. 

Sed estis ŝi, kiu komencis la aferon. Per ligna voĉo la persono gratulis la komisio- 
non, dirante, ke ili hodiaŭ estas pioniroj-esploristoj, montrantaj la ĝustan vojon al 
ĉiuj ceteraj entreprenoj de la urbo. Ke ili devas senti ekstreman respondecon pri la 
farata afero. Ke ĉio devas esti farita absolute konforme al la regularo, reglamentita 
per la ŝtata leĝo. Kotopo. Ricevinte tiun benon, la komisiono eklaboris. 

Kiel dirite, la tuta laboro estis porvirina. En longa latkesto estis la kovertoj kun sur- 
skribitaj familinomoj kaj antaŭnomoj. La kovertojn oni anticipe metis en la alfa- 
beta ordo. Kira Leonidovna prenis po unu la kovertojn el la kesto kaj laŭte legis la 
nomon. Nina Dmitrijevna serĉis la legitan nomon en antaŭpreparita listo, dum Kira 
Leonidovna estis transdonanta la koverton al Maria Mihajlovna. Maria Mihajlovna 
devis per tondilo tranĉi randon de la gluita koverto, eligi de tie paperfolion kaj vo- 
ĉlegi kvanton de la akcioj, dezirataj de la koncerna persono. Poste ĉiun koverton 
kun papero prenis Viktor Vasiljeviĉ por vidi la kvanton, kapjese konfirmi, ke 
Maria Mihajlovna voĉlegis senerare, kaj transdoni al la persono. Ankaŭ tiu kapjese 
konfirmis ĝustecon de la kvanto, kaj la paperon kun la koverto prenis Nina Dmitri- 
jevna. Sia laboro estis enskribi la kvanton en la liston por la nomita persono. Fine 
la paperoj venis al Maksim Matvejeviĉ, kiu devis meti ilin en alian latkeston. La per- 
sono klarigis, ke post fino de tiu ĉi laborparto la komisiono devas kalkuli la suman 
deziratan kvanton de la akcioj kaj per tiu kvanto dividi la kvanton, reale distribuatan, 
t.e. kvin mil cent. Tiel la komisiono ricevos la koeficienton, per kiu oni multipliku 
ĉiun deziratan kvanton por determini la kvanton, reale ricevotan de ĉiu uzinano. 

Cio estis klare komprenita, kaj laboro moviĝis tute glate. Post proksimume kvardek 
minutoj ili atingis la literon “K”, kio estis triono de la alfabeto, do la perspektivo 
finregistri la deziratajn kvantojn antaŭ tagmanĝo estis tute realigebla. 

- Kubikina Ljubov! - legis Kira Leonidovna, tuj transdonante la koverton al 
Maria Mihajlovna. 

- Kvar akcioj! - legis Maria Mihajlovna, tranĉinte la koverton kaj eliginte la 
paperon. 

Viktor Vasiljeviĉ avide kaptis la paperojn, kapjesis kontente kaj donis al la per- 
sono, tiu kun frida kapjeso transdonis al Nina Dmitrijevna, kaj ŝi - enskribinte la 
kvanton percifere kaj pervorte - al kompatindulo Maksim. La karuselo funkciis 
perfekte. 

- Kugel Alfred! 

- Sep akcioj! 

Kapjeso, kapjeso, enskribo, enkestigo. 

- Kuzmiĉov Konstantin! 

- Kvar akcioj! 

Kapjeso, kapjeso, enskribo, enkestigo. 

- Kulikov Stepan! 

- Tri... tri mil akcioj... - stumble elparolis Maria Mihajlovna. 

Vizaĝo de Viktor Vasiljeviĉ iĝis preskaŭ sampala, kiel tiu de la persono el Peter- 
burgo, liaj okuloj rondiĝis, eliĝis kaj la lipharoj ektremis. Malrapide, singarde, 
kvazaŭ kakton, li prenis la paperon kaj enrigardis. 

- Ne povas esti!... - flustrokriis li. 

- Kial ne? - per la voĉo same ligna kaj indiferenta elparolis la persono kaj etendis 
la manon por preni la paperon, sed la direktoro ne rapidis fordoni ĝin. 

- Tio... tio ne devas esti! Estas mis... misskribo... - diris la direktoro iel sible, eĉ 
kun fajfeto en la voĉo. - Li skrib... m-m-m... 

Li mordis la lipon, komprenante, ke apenaŭ ne eldiris nedirendaĵon, kaj lasis la 
paperon. La persono rigardis indiferente, faris deĵoran kapjeson, sed jam Nina 
Dmitrijevna ne rapidis preni la paperon. Si embarasite fiksis demandan rigardon 
sur la vizaĝo de Viktor Vasiljeviĉ. La persono komprenis. 

- Mi proponas, - deklaris la persono, - ke Nina e-e-e... Dmitrijevna tenu dume la 
paperon de kamarado... kamarado Kulikov ĉe si... sen enskribi. Ni daŭrigu la la- 
boron. Poste ni vidos. 

- H-ha! - elspiris la direktoro kun videbla malstreĉiĝo. Evidente, li tute ne atendis 
tian reagon de la persono. 

La kamselo ekfunkciis denove - glate kaj senhalte. Kelkaj laboristoj entute 
rezignis la akciojn, skribinte nulojn sur siaj paperfolioj. La plejmulto deziris akiri 
de tri ĝis sep. Inter tiuj etdezirantoj Maria Mihajlovna stumbletis ankoraŭ unu fo- 
jon. 

- Sigaev Viktor! - penante resti indiferenta legis Kira Leonidovna kaj transdonis 
la koverton. 

- Kvin... kvin mil cent! - deklaris Maŝa tremvoĉe. 

La direktoro prenis la paperon, atente trarigardis ĝin, kvazaŭ dubis pri la propra 
skribaĵo, kapjesis kaj transdonis al la persono. Sed vizaĝo de la persono restis abso- 
lute senmova dum la ordinara kapjeso. Tiam Viktor Vasiljeviĉ trankviliĝis plene. 
Li nur faris malkontentan movon per lipharoj ĉe la ducent kvindek akcioj, anonci- 
taj de Maksim. Post kiam Maŝa anoncis tiun ĉi kvanton, la persono levis la kapon 
kaj scivoleme rigardis al la direktoro. Tiu kvazaŭ hazarde faris leĝeran kapgeston 
flanken de ŝia apudsidanto, kaj ŝi kompreneme kapjesis. Maksim konkludis por si, 
ke la komuna lingvo inter ili estas establita. Ke neniaj perturboj dume okazos, kaj 
eblas koncentriĝi ĉe sia kapdoloro. 

Kiam la lasta koverto de hejtisto Jamŝĉikov 1 kun deziro pri tri akcioj estis metita en 


1 La litero “ŭ” (legu Ja) estas la lasta en la rusa alfabeto 

la keston de Maksim Matvejeviĉ, la komisiono turnis la kapojn al la persono el Pe- 
terburgo. 

- Do, kamaradoj, - ŝi metis ambaŭ manojn, ĝis nun tenatajn sur la genuoj, 
surtablen. - Mi diru sincere, ke vi estas bonŝanca, kamarado Sigaev. En Peter- 
burgo jam estis kelkaj okazoj, kiam duono de la kolektivo aŭ eĉ pli skribis en la 
koverton deziron pri la tuta stoko de kvindek unu procentoj. Tiuokaze nenio alia 
restis al la gvidanto, deziranta posedi la firmaon, krom per komuna voĉdonado 
nuligi la rezultojn de tia enketo kaj anonci fondon de fermita akcia societo. Sed 
vi havas la ŝancon, kamarado Sigaev... 

La kutimo ĉiufoje uzi la vorton “kamarado” klare montris, ke la persono la tutan 
konscian vivon pasigis en diversnivelaj partiaj instancoj. Si faris paŭzon, kun ple- 
zuro spektante malfermitan buŝon de kamarado Sigaev. 

- Cu vi, kamaradoj, - ŝi turnis la kapon al Nina Dmitrijevna, - klarigis al la mem- 
broj de via kolektivo, ke la akciojn ili rajtas akiri nur kontraŭ la vaŭĉeroj? 

- Jes, jes! - rapide respondis Nina Dmitrijevna. - A1 ĉiuj tio estis klarigita, kama- 
radino... 

- Do, kamaradoj, - ripete diris la persono. - Tio ne plu estas vero. Nia ŝtato ĉion 
faras por bono de siaj civitanoj. Antaŭ du semajnoj estis plublikita amendo por 
la privatiga leĝo. Ciu civitano rajtas akiri duonon de la dezirata akcia kvanto 
kontraŭ mono. Mi ne dubas, ke kamarado Sigaev scias pri tiu amendo. Eble, 
ankaŭ kamarado Kulikov scias... 

- Mi parolu kun kamarado Kulikov, - diris la direktoro, streĉe rigardante al la per- 
sono. 

- Provu, kamarado Sigaev, - senemocie elparolis la persono. - Eble, kamarado... 
Kulikov efektive misskribis... Mi deziras sukceson al vi. Miaflanke mi povas ne 
multe helpi vin, sed... 

- Mi tre-tre dankas vin por via afabla helpo! - tutsincere diris la direktoro. 

- Jes, ni parolu poste, kamarado Sigaev... - neglekte diris la persono. - Mi devas 
subskribi vian liston de akci-distribuo nur kiam ĝi alvenos nian Komitaton. Nun 
ni povas provizore prokrasti la aferon... mi konvinkiĝis, ke la proceduro estis 
obeita dum via kunsido. Post kiam kamarado Sigaev pliĝustigos la sintenon de 
kamarado Kulikov, Nina e-e-e... Dmitrijevna enskribu la kvanton, deziratan de 
tiu kamarado, en la liston, kaj la komisiono metu siajn konfirmajn subskribojn. 

- Dankon, kamaradino... - diris Nina Dmitrijevna. - Ni invitas vin tagmanĝi kun 
la komisiono - ĉio jam pretas en nia manĝejo. 

- Pardonu, kamaradoj, - diris la persono. - Mi dankas, sed mi ne povas akcepti 
vian inviton. Mi promesis tagmanĝi en la gorkomo... en la urbodomo. Kioma 
horo estas? 

- Duono post la unua, - komplezeme diris Nina Dmitrijevna. 

- Aha! - iel virece elparolis la persono. - Do la aŭto de Petrovskih jam atendas 
min. Cion bonan, kamaradoj! 

Si leviĝis kaj iris al la pordo. La direktoro sekvis ŝin, kaŝe svinginte al la ceteraj, ke 
ili restu en la kabineto. Post nelonga tempo li revenis, sidiĝis sur sian kutiman 
lokon kaj frotis la manojn. 


50 



- Jen do, kamara-adoj, - diris li moke imitante la personon. - Mi insiste petas vin 
lasi viajn konfirmajn subskribojn nun. Por ke mi ne serĉu vin poste. Cu kon- 
sent’? 

- Damne... - diris Maksim. - La kapo doloras! Nina Dmitrijevna, ĉu vi havas ian 
tablojdon? 

- Mi havas, - diris Maŝa. - Iru kun mi en la librotenejon. 

- Kiu ne drinkas, tiu ne stinkas! - la diraĵo de Viĉjo vipis dorson de Maksim, kaj 
li, certe, reagus, se ne tiu kapdoloro... 

14.04.199..., merkredo 

Funebraĵoj pri Stepan Anatoljeviĉ estis komencitaj je la dekunua antaŭtagmeze. 
Speciala buseto de funebroserva firmao, la deĵorbuso de “Rusoplasf ’ , kelkaj pri- 
vataj “Lada” , “Moskviĉ” kaj eĉ unu ege malnova “Zaporoĵec” 1 staris sur speciala 
parkejeto apud la kadavrejo. 

Tiun unuetaĝan rektangulan konstmaĵon flanke de la urba hospitalo oni speciale 
ŝirmis de la apudaj per intence ne ekstermita peceto de arbaro. Pinoj, abioj, betuloj, 
sorpoj kaj juniperaj arbustoj formis freŝaeran etoson, ĉirkaŭ la konstmaĵo jam 
videblis amasetoj de baldaŭ ekflorontaj konvaloj, kaj en la helverda betulfoliaro 
ĉirpis, kvivitis kaj tintetis ordinaraj arbaraj birdetoj. 

“Infamipozejon oni devintus konstmi tie ĉi, ne kadavrejon”, pensis Maksim, ĵus 
parkinta sian “Lada” kaj aliranta la solan fonton de aerpoluado, la fumantojn - 
Seniĉkin kaj ŝoforon de la funebra buseto. 

- Saluton, homoj, - diris Maksim, premante manon al Seniĉkin, poste al la alia ŝo- 
foro. 

- Mi estas Nikita, - diris la ŝoforo ĉe manpremo. 

- Bone, Nikita, - ridetis Maksim. - Mi estas Maksim. Sed kiu vi estas? - li turnis 
sin al Seniĉkin. 

Seniĉkin levis la maldekstran manon al la kapo kaj kelkfoje elokvente turnis la 
montrofingron ĉe la tempio. 

- Hej, ĉefo! - li elbuŝigis mire. - Cu vi la kapon sur kuseno forgesis? Mi estas via 
ŝoforo. Seniĉkin mi estas! 

- Ne taŭgas, - diris Maksim. - Mi bone scias, ke vi estas mia ŝoforo Seniĉkin. Sed 
ial nun mi konjektis, ke mi neniam konis vian antaŭnomon... ke neniu ĝin konas, 
eĉ la direktoro. Eble, nur Nina Dmitrijevna memorfiksis el la dosiero. 

- Nu, ĉefo, trovis vi konvenan lokon kaj tempon por enketi min! - senmalice elpa- 
rolis Seniĉkin. - Se mi estus kuŝanta tie, - li montris per la kapo flanken de la 
kadavrejo, - vi certe kontentigus vian scivolemon - el paroladoj apud ĉerko! 

- Bone, - diris Maksim, - vi restu Seniĉkin, sed mi atendu... 

- Ne ĝisatendos vi, ĉefo, - grumblis Seniĉkin kaj kraĉis flanken. - Mi ne estas tiel 
stulta, kiel li. 

- Mi ne dubas pri tio, - rebatis Maksim. - Cu la direktoro jam estas tie? 

- Ne, - respondis Seniĉkin. - Li mem stiras sian “Volgon” hodiaŭ, sed li estas ok- 


1 “Lada”, “Moskviĉ”, “Zaporoĵec” - specoj de sovetiaj leĝeraj aŭtoj. 

upata. Li diris, ke alvenos rekte al la tombejo. 

- Cu vi mem estis tie? 

- Eh... - elspiris Seniĉkin. - Estis mi tie. Cio estas bone kamuflita, mia garaĝestro 
kuŝas... kvazaŭ eĉ pli juna! 

Nenion plu dirante, Maksim iris al la kadavrejo. Stepan Anatoljeviĉ Kulikov jam 
estis elveturigita el la frostejo, ĉareto kun la ĉerko staris meze de la adiaŭa salono. 
La ĉerko estis tapetita per skarlata ŝtofo, la korpon abunde kovris floroj - tulipoj, 
diantoj, kelkaj rozoj - tiel, ke videbla estis nur la kapo. 

Aero interne estis preme ŝvitodora. Ce la ĉerko sur benketo sidis Valentina, la edz- 
ino de Kulikov, en nigro, kun ŝvelinta vizaĝo. Apude sidis liaj gefiloj - dekkvinjara 
Lida kaj sepjara Vladik. Cirkaŭ ili en la salono amasiĝis “Rusoplast”-anoj, kolegoj 
de Valentina, laboranta en la urba panuzino, kelkaj lernejaj geamikoj de Lida, na- 
jbaroj. La nevasta salono apenaŭ akceptis tiun homamason. Verŝajne, pli ol sesdek 
personoj venis, malgraŭ ke estas labortago, konstatis Maksim. Li pene trairis inter 
la homoj, metis kvar blankajn diantojn en la ĉerkon kaj kelkmomente staris apude, 
rigardante la vizaĝon, konatan dum du jardekoj. 

Efektive, prizorgantoj en la kadavrejo majstre faris la aferon. Vizaĝo de Kulikov 
estis kvieta, palflava, ne havanta iun videblan spuron de tiuj teruraj vundoj, kiujn ĝi 
havis antaŭ du tagoj. Stepan Anatoljeviĉ estis trovita lunde, matene, en sia enirejo, 
sur ŝtuparplaceto de la unua etaĝo. La apartamento, kie li loĝis kun edzino kaj du 
infanoj dum dudek tri jaroj, estis en la kvara, sed ĉionscia olda najbarino, elirinta je 
la sesa horo por forĵeti mbon, ne tuj rekonis lin. Dum pliaj tri horoj en la hospitalo 
Kulikov ankoraŭ restis viva, sed la kirurgoj ne havis eĉ etan ŝancon por savi lin - 
la difektoj eksteraj kaj internaj, kaŭzitaj de kmela batado, estis apenaŭ operacie- 
blaj. Ankaŭ Maksim ne tuj rekonis la kolegon, veninte post kelkaj horoj en la hos- 
pitalon. La zigomo frakasita, eble, per iu peza ferpeco, fendo en la kranio... Juĝes- 
ploristo diris al Maksim, ke la falintan korpon oni daŭre batadis per femmitaj ŝu- 
pintoj, do estis rompitaj preskaŭ ĉiuj ripoj, la lieno krevis, kotopo. “Ne estas ho- 
moj... - diris la juĝesploristo, - ... ne estas bestoj... estas monstroj, kiuj faris tion”. 
Maksim aliris la familianojn de Kulikov. Ne amikeco, sed, certe, bona konateco 
ĉiam ekzistis inter lia kaj tiu ĉi familio; almenaŭ gravaj festoj ofte kunvenigis la 
familiojn ĉe la sama tablo. Maksim ne sciis, kion li devas diri al la vidvino, do li 
nur klinis sin kaj laŭmore tuŝis kise ambaŭ ŝiajn vangojn. La samon li ripetis kun 
Lida, sed al Vladik premis la manon, kiel al plenaĝa viro. Poste li flankiĝis en la 
amason, liberigante lokon al pliaj dezirantoj kondolenci la familion. 

Knare malfermiĝis la ekstera pordego, poste la interna aŭtomate formoviĝis 
flanken. La funebra buseto jam estis proksimiĝinta perpoŭpe, kaj la malantaŭa 
pordo estis ovrita por enlasi la ĉerkon. La amaso densiĝis ambaŭflanken, 
liberigante la vojon, kvar viroj el inter la ĉeestantoj levis la ĉerkon kaj enŝovis ĝin 
en la buson. Poste tien estis metita ruĝa ĉerkokovrilo kaj ses funebraj kronoj kun 
nigraj kaj mĝaj rubandoj. Ambaŭflanke de la ĉerko sidiĝis la familianoj kaj kelkaj 
konatoj, ŝoforo Nikita fermis la pordon kaj iris en la kajuton. La amaso direktis sin 
al la parkejo por okupi lokojn en la uzina buseto aŭ en la privataj aŭtoj. Veninta 
sola, Maksim invitis en la aŭton tri virinojn. Anna Antonovna estis morne serioza. 

Lidia Petrovna ofte tusis kaj viŝis la okulojn. Irinjo aspektis tnte konsternita, 
timigita kaj senforta. Maksim funkciigis la motoron, kaj aŭtomate eksonis “La se- 
zonoj” de Cajkovskij - la ricevilo estis ĝustigita al “Radio Klasika”. Li volis mal- 
ŝalti, sed Irinjo feble petis “Lasu ĝin ludi...” kaj ili ekveturis. 

Neniu diris eĉ unu vorton dum la sepkilometra veturado - la tombejo lokiĝis ĉe la 
kontraŭa, okcidenta flanko de la urbo. Maksim atingis ĝin kelkajn minutojn post la 
funebra buso kaj parkis “Lada”-n apud la ĉefa enirpordego. Enveturi la tombejon 
rajtis nur la funebraj aŭtoj. 

La tombejo estis malŝatata de li. Gi estis aranĝita en la sepdekaj jaroj, kiam ek- 
mankis areo de la malnova pitoreska, verdoplena paciga loko por la urbaj mortintoj 
ĉe vilaĝo apuda, situanta sur monteto. Laŭordone de tiamaj urbaj aŭtoritatuloj oni 
forhakis belegan koniferan arbaron randurbe ĉe la Peterburga aŭtovojo, forigis la 
radikojn, plugis la sablozan grundon, kaj tiu ĉi dezerta dekkvinhektara tereno 
ekakceptis la forpasantajn homojn. La enterigoj okazadis absolute senorde, en arbi- 
tre distribuataj terpecoj, do nun, post pli ol dudek kvin jaroj, la tombejo estis same 
senarba kaj dezerteca, nur je du trionoj kovrita per diversstilaj kaj diversspecaj 
tomboŝtonoj, rustimunaj ŝtalaj monumentoj kaj rektangulaj metaltubaj baraĵoj, 
apartigantaj ĉiun tombon. Neniuj kvartaloj estis indikitaj, kaj nur unu sabloza vojo 
kvin metrojn larĝa ebligis veturon de funebraj aŭtoj. Maksim tamen havis internan 
devon vizitadi la tombejon kelkfoje dum jaro, ekde kiam li kuŝigis en tiun ĉi teron 
la panjon. Kun la virinoj li iris ne al la tombo de la panjo, sed aliflanken, al la fora 
tombejrando, kie sonis blovorkestro kaj tra la senarbejo videblis la funebra buso 
kun apuda homamaso. 

La ĉerko nun estis starigita sur du bokojn apud freŝfosita kavo. Kvaropo da ruĝ- 
muzelaj diketaj viroj streĉadis la vangojn, elblovante funebran melodion. Stepan 
Anatoljeviĉ kuŝis nun enĉerke, kovrita per floroj, kaj lia dense pudrita vizaĝo 
deflanke aspektis preskaŭ tute kontenta pro la floroj, pro la muziko, pro la homoj, 
rigardantaj lin. La homoj paŝadis preter li, ĵetante rigardon al lia vizaĝo kaj poste 
irante aliflanken de la kavo. Nur atenta rigardo kaptis la doloregon, kaŝitan en lip- 
randoj de la forpasinto. Tamen preskaŭ ĉiuj rigardis haste, timete, ne atente. Fine 
ĉe la ĉerko restis nur la familianoj kaj la direktoro de “Rusoplast”, ion diranta al la 
vidvino. Li diris kelkajn frazojn, neaŭdeblajn por aliaj pro la blovorkestro, poste 
mansvingis al la muzikistoj, kaj tiuj silentiĝis. 

- Hodiaŭ ni adiaŭas nian kamaradon, - laŭte komencis la direktoro, sin turninte al 
la aŭskultantoj, - nian amikon, kiu dum la tuta sia konscia vivo helpis nin per 
sia laboro. Per sia asisto. Per siaj konsiloj. Per... Ni scias, ke la kmela sorto 
donis al nia kamarado teruran lastan elprovon, ke li estas pereinta, kiel heroo, en 
batalo kontraŭ kanajloj, lupe vagantaj nokte en nia paca urbo. Ni devas ĵuri ho- 
diaŭ ĉe la tombo de nia kamarado Stepan Anatoljeviĉ Kulikov, ke tiuj kanajloj 
estos trovitaj kaj ricevos dignan punon pro ilia krimago. Ni devas ĵuri tie ĉi 
ankaŭ, ke ni ne lasos sen nia helpo la kompatindan familion, kiu perdis sian ed- 
zon, sian patron kaj provizanton. Ripozu en paco, nia kara kamarado! 

La ruĝmuzelaj viroj, kvazaŭ interkonsentite, tuj ekblovis siajn tubojn. Aliaj viroj, 
ne malpli ruĝmuzelaj ol la muzikistoj, forprenis ĉiujn florojn el la ĉerko, metis ilin 

flanken, kaj apartigis Stepan Anatoljeviĉ de la vivuloj per ĉerka kovrilo. Unu el la 
viroj fiksis la kovrilon martele per kvar grandaj najloj. Poste la viroj, ŝovinte du 
ŝnuregojn sub la ĉerkon, stumble kaj sakrante mallevis ĝin surfunden de la kavo. 
Por momento Maksim imagigis al si tiun ĉi scenon, kvazaŭ li estus ŝvebanta ĉi tie, 
super la dezerta kampo, plenplena je kmcoj lignaj, marmoraj, granitaj, tomboŝtonoj 
diversformaj kaj sovetitempaj monumentoj el rustimuna ŝtalo kun hirtiĝintaj mĝaj 
steletoj. Jen la freŝfosita rektangula kavo, en kies fundo skarlatas la ĉerko, ĉirkaŭ la 
kavo, apud ambaŭflanke porŝute pretaj sabloamasetoj kuniĝis pogmpe kapoj de vi- 
vuloj.Granda gmpo dekstre - nigraj, bmnaj, blondaj kaj rebrile kalvaj senkapvestaj 
viraj kapoj, miksitaj kun virinaj kaptukoj. Live - kvar kupraj brilaj muzikiloj, fuŝe 
elsputantaj ĉielen turmentan funebran melodion, kaj nigrahara kapo de Viĉjo, 
kvazaŭ dirigento. Piedflanke de la ĉerko - kvar ŝvitaj kapoj de la tombejlaboristoj, 
kaj rebrilantaj ŝoveliloj en iliaj manoj. Kaj kapflanke la kompatinda familia triopo 

- blonda taŭzohara knaba kapo kaj du nigraj kaptukoj. Senlima tristo estis en tiu 
imagita bildo, kaj Maksim viŝis la malsekajn okulojn, revenante surteren, en la 
homamason. 

Valentina prenis manplenon da sablo, etendis la brakon super la kavo kaj mal- 
rapide dismovis la fingrojn. Ankaŭ la gefdoj ĵetis po manpleno da sablo en la tom- 
bon kaj flankeniris, lasante fari la samon ĉiujn ĉeestantojn. Sekvis la ŝovelistoj - 
dum kelkaj minutoj ili plenigis la kavon kaj formis super ĝi senpintan rektangulan 
piramidon. Provizoran lignan kmcon kun nomŝildeto ili enfosis piedflanke de Ste- 
pan Anatoljeviĉ. La piramidon abunde kovris floroj kaj florkronoj kun mbandoj. 
La florkronon kun rubando “A1 karmemora Kulikov S.A. de la kolektivo de “Ru- 
soplast”” oni fiksis ĉe la ligna kmco. 

... Spegulo en la manĝejo estis ŝirmita per blanka litotuko. Kelkaj paroloj jam estis 
faritaj ĉe la funebra manĝo, kelkajn glasetojn fordrinkis jam ĉiu ĉeestanto. La fu- 
nebrantoj vigliĝis, jen kaj jen Maksim aŭdis laŭtan disputadon, ie flanke jam 
aŭdiĝis raŭka ekrido, rompiĝinta tuse. “Tempas foriri...” - flustris Lazar de mal- 
dekstre. Sed dekstraflanke sidis Viĉjo, kaj Maksim ne povis foriri sen demandi lin. 

- Estas via afero, ĉu ne? - nelaŭte diris Maksim, fiksrigardante la direktoro. 

- Pri kio do ci?.. - elgrumblis Viĉjo, turnante al li la kapon kun surforka vian- 
dopeco, haltigita ĉe la buŝo. 

- Vi komprenas... - diris Maksim pli laŭte. 

- Ha, ĉesu... - respondis la direktoro, koncentrinte la rigardon sur viandopeco kaj 
enbuŝiginte ĝin. 

Maksim rigardis lin atende. Viĉjo fmmaĉis, englutis parton de la viando, prenis 
kompoton kaj faris grandan gluton. 

- Mi ne havas rilaton al tio. A1 vi, ankaŭ al li mi diris... ne promenu nokte! - la 
lipharoj moviĝis super la duonplena buŝo. Ce tio Viĉjo okulumis la tablon, ser- 
ĉante ion por kapti per la forko. Fine li kaptis iom da legomaĵo kaj, movante la 
forkon al la buŝo, turnis la kapon al Maksim. - Alia afero... Cu vi jam mendis 
ovojn por la dimanĉo... por la pasko? Se ne ankoraŭ - venu al Larisa, ŝi rezervis 
po dek... 

NOVA KANTO DE MIKAELO POVORIN 

Skarabo sur sablo 

Muziko kaj vortoj de M.Povorin 

Tra la plaĝo skarabo jen kuras. 

Kia zorgo ĝin pelas al for’? 

Certe ĝi pro la kur’ ne plezuras. 

Gin ĉirkaŭas varmego, kaj ondoj susuras. 

Tiel kuri - laciga labor’! (2-foje) 

Kaj mi nun pro enuo suferas, 

Kaptis min en ĉi hor’ nenifar’. 

Mi rigardas kaj preskaŭ koleras. 

Mi kompreni ne povas: pri kio aferas 
Mia nigra sesgamba najbar’? (2-foje) 

Mi al tiu insekto per mano 
Sablon ŝutas pro la malbonvol’. 

Mi gigantas, sed ĝi estas nano. 

Gi eskapi ne povas, kaj jen sabla bano 
Gin dronigas sub dika tavol’. (2-foje) 

Tamen pasas nur tempo malmulta, 

Ekmoviĝas la sabla montet’, 

La besteto malbela kaj stulta 
Elsabliĝas kun pen’ kaj laŭ vojo plej kurta 
Kuras plu kun obstina impet’. (2-foje) 

Cu ne same en viv’ Esperanta 
Ni kondutas laŭ Majstra ordon’? 

Malgraŭ homa rezisto konstanta 
Frapas guto post gut’ en falado boranta, 

Nin ne ĝenas la moka admon’. (2-foje) 

Kien post nia kuro ni venos? 

Cu al sava herbejo sur bord’? 

Aŭ ĉu nin maraj ondoj forprenos? 

Eble iom post iom ni tion komprenos, 

Se favoros al ni nia sort’. (2-foje) 

7 - 13 de julio 2010, IET (Tarĥankut) - Moskvo 

Ayi£KDOJO<J 

Kiiiko sidas en fotelo kaj mismienas. 

Jozefino: Kio estas ĉe vi, kamĉjo? Kial vi aspektas malgaje? 

Kiuko: Miĵus pensadis - estas kvindek aferoj, kiujn mi volis fari en mia vivo, sed 
fakte neniam faris. 

Jozefino miras: Cu vi efektive faris liston? 

Kmko: Do, kvindekunu aferoj... 

(esperanto-anekdotoj) 

La servistino petis salajran plialtigon. 

La dommastrino estis embarasita kaj demandis: Sed, Maria, kial vi meritas plialti- 
gon? 

Maria: Nu, Sinjorino, ekzistas tri kialoj ke mi meritas plialtigon. Unue, mi gladas 
pli bone ol vi. 

Dommastrino: Kiu diris ke vi gladas pli bone ol mi? 

Maria: Vi edzo diris tiel. 

Dommastrino: Ho... 

Maria: La dua kialo estas ke mi pli bone kuiras ol vi. 

Dommastrino: Kia sensencaĵo! Kiu diris ke vi pli bone kuiras ol mi? 

Maria: Via edzo diris tiel. 

Dommastrino: Ho... 

Maria: Mia tria kialo estas ke mi estas pli bona amorantino ol vi. 

Dommastrino, nun furioza: Cu mia edzo diris ankaŭ tion?! 

Maria: Ne, Sinjorino. Tion diris Roĉjo, la ĝardenisto. 

Dommastrino: ... Do, Maria... kiom vi deziras? 

(esperan to-anekdotoj) 

Judo nervoza sidis sur benko en parko senĉese sakrante kaj blasfemante. 

Demandis lin preterpasanto: Kio okazis, sinjoro? 

Respondis la judo: Sidiĝu, kaj mi rakontos al vi. 

La homo tuj sidiĝis kaj tiam la judo rakontis: Vidu kiom da stultuloj estas en la 
mondo - iu frenezulo ĵus farbis tiun ĉi benkon sen meti averto-ŝildon “freŝa 
farbo!”. 

juda humuraĵo de Josef Shemer 

Tio okazis en Usono. 

Moris venis al la rabeno por peti konsilon. 

Moris: Rabeno, ĉu tio estas honesta kiam homo profitas el eraro de alia homo? 
Rabeno: Ne. Homo nepre ne havu profiton pro eraro de alia! 

Moris: Cu vi certas, Rabeno? 

Rabeno: Absolute! 

Moris: Do, se vi estas tiom certa, kial vi ne redonu al mi la 100 dolarojn, kiujn mi 
pagis al vi por edzigi min? 

juda humuraĵo de Josef Shemer 

